TSC se ne plaši prvog gostovanja Partizanu: Nismo autsajderi - SPORTSKI ŽURNAL\nTSC će u nedelju gostovati Partizanu u sedmom kolu Super lige Srbije\nFudbalski klub TSC prepustio je ulogu favorita Partizanu, ali nije autsajder u tom duelu, rekao je danas trener Zoltan Sabo.\n- Sigurni smo da ćemo se i sa tako jakim protivnikom predstaviti u najboljem svetlu u Beogradu. Pozitivno razmišljamo, pokazaćemo našu najbolju igru i pariraćemo protivniku na najbolji mogući način. Verujem da možemo da se nadamo i pozitivnom rezultatu - rekao je Sabo u najavi utakmice.\nKlub iz Bačke Topole je lider u srpskom prvenstvu sa 16 od mogućih 18 bodova i najprijatnije je iznenađenje ove sezone.\nPartizan će pre te utakmice igrati večeras protiv Moldea u baražu za Ligu Evropa.\n- Nadam se da će Partizan uspeti da ostvari dobar rezultat u evropskom takmičenju, mi im svakako želimo uspeh - kazao je Sabo.\nFudbaler TSC-a Janko Tumbasević je rekao da će utakmica biti teška.\n- Očekuje nas jedna teška utakmica, sa protivnikom koji ima dobar tim i kvalitetne pojedince, ali i mi smo svesni svojih kvaliteta. Probaćemo da ih namučimo što više i da izvučemo pozitivan rezultat za nas - rekao je Tumbasević.\nPrema njegovim rečima, TSC će pokušati da nametne svoju igru koliko dozvoli protivnik.\n- Mi ćemo dati sve od sebe da ispunimo zahteve koje pred nas postavlja trener. Nadam se da ćemo uspeti u tome i protiv ekipe Partizana - kazao je Tumbasević.\nUtakmica Partizan - TSC igraće se u nedelju od 20.00 na stadionu u Humskoj.\nOptimus Prime · 30 avgust, 2019 05:08\nZoltan Sabo je bio dobar i vredan igrac, nadam se da ce biti dobar trener i da moze u perspektivi biti trener Partizana. Njegov tim igra dobro i dokle god imaju snage tako ce i biti, negde se mora poceti a on je poceo dobro i deluje da je klub organizovan i ide Cukinim putem. Nadam se da se nece kao Stolica izgubiti, ovaj mi deluje ozbiljnije. Pored infrastrukture dobri treneri su najvazniji u nasoj ligi, vise ovakvih primera, bivsih dobrih igraca, skolovanih i samo na fudbal fokusurinih. Igraca ima ali psihologa i trenera bas malo. Srecno Sabo pa da u dobroj i otvorenoj utakmici ovu izgubite a ti nastavis sa dobrim rezultatima i pomognes da ova liga ima jos jednu dobru ekipu i jos jednog odilicnog trenera.


You are at:Home»Prethodna izdanja»126»Uvodnik GM 126\nVeć smo više puta konstatovali da su savremeni život i poslovanje protkani informacionim tehnologijama. Osim dobrih strana, to donosi i niz izazova sa kojima se ljudi i organizacije danas susreću. Jedan od najvećih tiče se bezbednosti. Zato u ovom izdanju časopisa pažnju čitalaca skrećemo na opasnost od toga da osetljive i vredne informacije, kao što su evidencije o kupcima, intelektualna svojina i finansijski izveštaji, padnu u pogrešne ruke, ali i na zajedničke napore kompanija Microsoft i Check Point da organizacijama pruže adekvatnu zaštitu od curenja podataka.\nZnačajne promene, uzrokovane primenom novih tehnologija, doživljava i bankarski sektor. Tako, istraživanja pokazuju da čak 43% radnih sati banaka može biti automatizovano današnjim tehnologijama, što za posledicu ima da zahtevi za talentima prelaze sa osnovnih kognitivnih veština na socio-emocionalne i tehnološke veštine. Zato će, smatraju stručnjaci, banke morati da analiziraju gde imaju dugoročne jazove i da obavezno razviju plan za njihovo zatvaranje.\nIpak, iako je četvrta industrijska revolucija donela uverenje da će tehnologije prevladati, kada je reč o marketingu i komunikacijama fokus i dalje ostaje na ljudima, njihovim emocijama i vrednostima, dok tehnološka rešenja ubrzano menjaju svet – ali po meri čoveka, poruka je desete po redu Direct Media Akademije koja je u zemunskom „Madlenijanumu“ okupila više od 500 najuticajnih marketinških i medijskih eksperata iz regije.\nČovek je i u središtu naše priče o značaju upravljačkih kompetencija, odnosno o pogubnom uticaju njihovog nedostatka na poslovne rezultate firme, a na posredan način i drugih priloga u kojima se bavimo potrebom za sistemskim uređenjem firme i preciznim opisom radnih mesta, kao i novim organizacionim oblicima preduzeća.\nNadamo se da smo celokupnim junskim izdanjem časopisa poslali poruku da čovek ne sme da postane rob tehnologije, već da njenom svrsishodnom primenom treba da učini poslovanje produktivnijim a sebe oslobodi za stvari važnije od posla.


Čelnik “Cathay Pacific Airways” Rupert Hog podneo je u petak ostavku nakon što su kineske vlasti kritikovale ovu kompaniju zbog učešća njenih zaposlenih u prodemeokratskim demonstracijama.\nOva promena na čelu “Cathay Pacific Airways” je usledila uoči novih protesta za vikend koji bi trebalo da pokažu da li demonstranti mogu da zadrže široku podršku bez obzira na nasilnu reakciju vlasti.\nKompaniju, koja je zaštitni znak Hong Konga, žestoko je prošle sedmice kritikovalo kinesko regulatorno telo za vazdušni saobraćaj tražeči da suspenduje zaposlene koji su učestvovali u protestima.\nIznenadni odlazak Ruperta Hoga – potez koji je kompanije ocenila kao “preuzimanje odgovornsti…u svetlu poslednjih događaja” – pokazuje koliko je snažan pritisak Pekinga na ovu i ostale kompanije u Hong Kongu, te grad u celini u nastojanju da uguši proteste.\nHog je u početku govorio da “ne može da zamisli” da govori zaposlenima na koji način da razmišljaju, ali je kasnije popustio pritiscima, kažnjavajući dva pilota. Kazao je da će “izrazito radikalno” osoblje biti suspendovano.\nOn je istakao da je poslednjih nekoliko sedmica bilo “prepune izazova” za kompaniju, te da je ispravan potez da on, kao i direktor koji je takođe podneo ostavku, preuzmu odgovornost.\n“’Cathay Pacific’ je u potpunosti posvećen Hong Kongu po principu ‘jedna zemlja, dva sistema,’” navodi se u saopštenju kompanije.\n“Cathay Pacific Airways” je uvučen u sukobe nakon što je jedan njegov pilot uhapšen u demonstracijama u julu.\nKinesko regulatorno telo zahteva da svaki zaposleni u aviokompaniji koji podržava ili učestvuje u protestima, da bude uklonjen sa dužnosti. Akcije “Cathay Pacific Airways” su zbog poslednjih zbivanja pale na najniži nivo u poslednjih 10 godina.\nSukobi policije i demonstrana u poslednjih deset sedmica izazvali su haotičnu situaciju u Hong Kongu, uključujući i početkom ove sedmice kada je nekoliko hiljada građanskih aktivista blokiralo aerodrome zbog čega je dva dana skoro u potpunosti bio prekinut aviosaobraćaj.\nSkoro 750 ljudi je uhapšeno od juna, a policija često koristi suzavac da rastera demonstrante.\nKineske vlasti poredi proteste sa terorizmom upozoravajući da može da upotrebi silu u cilju njihovog gušenja.\nKineske paravojne formacije izvode manevre ove sedmice u Šenzenu, koji se graniči sa Hong Kong, što je jasno upozorenje demonstrantima. Policija u Hong Kongu je ponovila u petak da je u stanju da sama održi mir i poredak.\nTo je najveći izazov kineskom predsedniku Si Đingpingu otkako je došao na vlast 2012. Predsednik SAD Donald Tramp je pozvao Sija da se sretne sa demonstrantima u cilju smirivanja tenzija.\nTramp predlaže da Si Đinping lično razgovara sa demonstrantima Hongkonga\nDemonstranti naglašavaju da se bore protiv narušavanja aranžmana “jedna zemlja, dva sistema”, kojim je garantovana autonomija za Hong Kong nakon što ga je Britanija vratila Kini 1997.


Rusija postavila ultimatum PS SE - Sputnjik Srbija\n20:46 09 Decembar 2019\nRusija postavila ultimatum PS SE\n16:34 13.06.2019 Preuzmite kraći link\nRusija insistira na punoj obnovi mandata u Parlamentarnoj skupštini Saveta Evrope 26. juna, izjavio je predsednik Državne dume Rusije Vjačeslav Volodin.\nNa ovaj dan će se održati izbori za generalnog sekretara Saveta Evrope. Volodin je istakao da će, ako oni prođu bez učešća Rusije, mandat novog generalnog sekretara biti doveden u pitanje.\nOn je rekao da će se takav uslov odraziti i na zahtev za učešće delegacije na sednici, koju će on potpisati zajedno sa predsednicom Saveta Federacije Valentinom Matvijenko.\nPoslanik je naglasio da će, ako PS SE prihvati 24. juna izveštaj o pravima nacionalnih delegacija „bez izuzetka“, Rusija istog dana podneti zahtev za učešće na junskoj sednici.\nOn je dodao da ako Parlamentarna skupština Saveta Evrope Rusiji uskrati bilo kakva ovlašćenja, ruska delegacija zadržava pravo da napusti skupštinu.\nRanije je Odbor za propise PS SE usvojio nacrt rezolucije u kojem se predlaže da se ruskoj delegaciji daju ovlašćenja za učešće na junskom zasedanju. U dokumentu se takođe predlaže da se izmeni statut organizacije i istakne da „u slučaju osporavanja ili revizije ovlašćenja, članovi ne mogu biti lišeni prava glasa, prava da govore i da budu zastupljeni u Skupštini i njenim organima“. Ostvarivanje ovih prava takođe ne može biti suspendovano.\nU utorak je pomoćnik ruskog predsednika Jurij Ušakov izrazio nadu da će u situaciji oko rešavanja krize u Savetu Evrope prevladati razum.


Pokrajinski sekretar Nenad Ivanišević u poseti opštini Nova Crnja\nPokrajinski sekretar za privredu i turizam Nenad Ivanišević boravio je danas u radnoj poseti opštini Nova Crnja. Ivanišević je sa predsednikom novocrnjanske opštine Vladimirom Brakusom i njegovim saradnicima razgovarao o nastavku saradnje, kao i planovima i prioritetima za naredni period u oblasti privrede, turizma i zapošljavanja.\nSekretar Ivanišević je istakao da je od izuzetnog značaja razmena iskustava, znanja, problema i potreba lokalne samouprave, kako bi se adekvatno ulagalo u strateške projekte i podstakao razvoj privrede, ali i opstanak turizma, uz očuvanje porodičnih gazdinstava i promociju bezbednog turizma, koji je trenutno aktuelan u Skandinaviji.\nPROČITAJTE JOŠ: Nova Crnja: Pooštrene dosadašnje mere za sprečavanje i suzbijanje virusa\nIstaknuto je da će Pokrajinski sekretarijat za privredu i turizam kreirati sopstvene mere podrške. Ujedno će pratiti mere i programe koje će sprovoditi Vlada Republike Srbije i resorna ministarstva. To će činiti sa ciljem da se aktivnosti u potpunosti sinhronizuju, uz praćenje iskustava zemalja u regionu i Evropske unije.\nCilj je pružanje podrške sa posebnim akcentom na oblast turizma i unapređenje turističkih kapaciteta. I to ne samo u privatnom sektoru, već i za projekte lokalnih samouprava, uz postojanje mogućnosti za uspostavljanje javno-privatnog partnerstva.\nKuća Đure Jakšića i kaštel Nojhauzen imaju ozbiljne potencijale\n– Želim da saslušam šta su problemi. To je važno kako bismo mogli zajedno da kreiramo programe u koje će sekretarijat da uloži novac, a koji će u ovom teškom vremenu da daju najbolje efekte. U Novoj Crnji postoje ozbiljni potencijali poput kuće Đure Jakšića, kaštela Nojhauzen… Pored svega, tu je i termalni izvor koji bi mogao biti generator razvoja turizma u celom regionu – rekao je Nenad Ivanišević.\nUpriličen je i susret pokrajinskog sekretara sa privrednicima opštine Nova Crnja. Na sastanku su razmatrani problemi, aktuelna situacija, kao i kreiranje mera koje bi na najbolji način, efikasno pomogle privredi lokalnih samouprava. Pokrajinski sekretar je, takođe, posetio rodnu kuću Đure Jakšića i dvorac Nojhauzen. Ovo objekti predstavljaju biser kulturno-umetničkog nasleđa Nove Crnje i njenih naselja.\nDelegacija se sastala i sa članovima lovačkog društva u Lovačkom domu „Jelen“, koji se nalazi na samom putu od Nove Crnje ka Srpskoj Crnji, čiji se kapaciteti uvećavaju i unapređuju iz godine u godinu. Predstavljeni su isplanirani i potencijalni projekti, što samo po sebi čini ovo zdanje veoma značajnim turističkim resursom Srednjobanatskog okruga.\nTagovidvorac "Nojhauzen" kuća Đure Jakšića Nenad Ivanišević Opština Nova Crnja Pokrajinski sekretarijat za privredu i turizam\nOgnjen Kovačević i Justin Cvetkov oborili nacionalne rekorde


Četiri kompanije u trci za gradnju drugog bloka TE Pljevlja – Bankar.me\nDecember 16, 2013 Ekonomija, ENERGETIKA, SVE VIJESTI Leave a comment\nRadna grupa, koju čine predstavnici Elektroprivrede EPCG, Ministarstva ekonomije i Rudnika uglja Pljevlja definisali su najkvalitenije dostavljene ponude za gradnju durgog bloka TE Pljevlja i obavili direktne razgovore sa predstavnicima kompanija Škoda Praha, Powerchina Hubei Electric Power Survey & Design Institute, Istroenergo Group IEG Slovakia-SES Tlmace i China Machinery Engineering Corporation CMEC.\nTokom sastanaka, od predstavnika ovih kompanija, zatražena su dodatna pojašnjenja predloženih rješanja, shodno definisanim kriterijumima, a u cilju dodatne evaluacije dostavljenih planova.\n“Radna grupa će nastaviti analizu podataka, a do kraja januara 2014. godine očekuje se izrada analize održivosti kojom će se precizirati ekonomska opravdanost svakog projekta pojedinačno”, saopšteno je iz EPCG-a.\nNakon analize projekata, radna grupa će pripremiti i dostaviti detaljnu informaciju i analizu održivosti Odboru direktora EPCG na evaluaciju i odobrenje.\n“Odbor direktora EPCG će definisati finalni investicioni paket koji će dostaviti Vladi Crne Gore i njenom strateškom partneru kompaniji A2A. Akcionari će potom, shodno ovlašćenjima, donijeti potrebne odluke nakon čega se očekuje da radna grupa nastavi sa narednim aktivnostima”, navodi se u saopštenju.\nPlan razvoja predviđa da drugi blok TE “Pljevlja” bude snage u opsegu 220-300MW, na lokaciji postojeće jedinice TE “Pljevlja”-I, električne efikasnosti ne manje od 38 odsto.\nProjektom je predviđena i toplifikacija grada u saradnji sa opštinom Pljevlja, a novi blok će se graditi uz primjenu najsavremenije tehnologije u skladu sa najnovijim uslovima za zaštitu okoline.\n“Izgradnjom drugog bloka ostvario bi se strateški cilj u oblasti energetike u Crnoj Gori – podržavanje elektroenergetske nezavisnosti države, poboljšanje sigurnosti snabdijevanja potrošača, kao i poboljšanje stabilnosti i održivosti elektroenergetskog sistema Crne Gore, čime će se naša država pozicionirati kao izvoznik elektične energije”, zaključeno je u saopštenju.\nPOJMOVIDrugi blok TE Pljevlja Elektroprivreda EPCG ENERGETIKA Istroenergo Group IEG Slovakia-SES Tlmace i China Machinery Engineering Corporation CMEC. ministarstvo ekonomije PowerChina – Hubei Electric Power Survey & Design Institute Rudnik uglja Pljevlja Škoda Praha\nPrevious UPCG: Institucije sistema snažnije da podrže razvoj biznisa\nSljedeći Šeik častio zaposlene u Vili Gorici sa 50.000 dolara


Američka avijacija izvodi vazdušne udare u Džarablusu - 24.08.2016, Sputnik Srbija\nAmerički avioni A-10S i F-16 izvode vazdušne udare u okviru vojne operacije oslobađanja severnog sirijskog grada Džarablusa od terorista DAEŠ-a, prenela je... 24.08.2016, Sputnik Srbija\n© Flickr / Peter MulliganIzraelski avion F-16 u letu\n24 Avgust 2016, 17:39\n„Mogu da potvrdim da su američki avioni i bespilotne letelice učestvovali u operacijama u oblasti sirijsko-turske granice“, izjavio je zvanični predstavnik Pentagona major Adrijan Renkin Gelovej.\nOn je dodao da su „snage koalicije za borbu protiv DAEŠ-a izvršile bombardovanje kao podršku turskim operacijama i dejstvima sirijske opozicije za oslobođenje Džarablusa“. Koalicione snage „nastavljaju da prate operacije u graničnoj oblasti“, istakao je major.\nTurska vojska je u sredu ujutru započela vojnu operaciju za oslobođenje grada Džarablusa na severu Sirije uz podršku aviona međunarodne koalicije na čelu sa SAD. Avioni turskog vazduhoplovstva, tenkovske i artiljerijske jedinice napali su teroriste DAEŠ-a u toj oblasti.\nTurski mediji, pozivajući se na vojne izvore, saopštili su da nije u pitanju kopnena operacija u Siriji, već da je cilj akcije koalicionih snaga da se otvori koridor za snage umerene sirijske opozicije kako bi Džarablus bio očišćen od terorista.


Opština Zvečan - SO Zvečan o kapitalnim projektima SO Zvečan o kapitalnim projektima | Title\nNa desetoj redovnoj sednici Skupštine opštine Zvečan, usvojeni su izveštaji Komisije za izbor seoskih lidera, i o kapitalnim projektima koji su u toku, kao i opštinski plan o upravljanju čvrstim komunalnim otpadom.\nČetvorogodišnji plan o upravljanju čvrstim komunalnim otpadom, koji je usvojen na sednici, omogućiće SO Zvečan veći pristup međunarodnim fondovima.\n“U skladu sa ovom strategijom koju je skupština usvojila privući ćemo međunarodne donatore. 28.novembra biće sastanak gradonačelnika sa Međunarodnom organizacijom iz Nemačke “GIZ”, kada će početi implementacija novog projekta. Očekujemo da se do marta naredne godine završi regionalna deponija „Savina stena“. Opštinskim planom regulisana je i nabavka opreme, kamiona, kontejnera… Ovih dana se u Opštini Zvečan dosta radi, završavaju se pešačke staze”, rekla je Biljana Jaredić predsednica Skupštine Zvečan.\nOdbornici SO Zvečan protive se odluci Vlade u Prištini o povećanju carina na proizvode iz centralne Srbije.


Srbiju će u Sarajevu i Istočnom Sarajevu u tri sporta predstavljati troje takmičara: Zoja Grbović u alpskom skijanju, Leona Rogić u umetničkom klizanju i Sabahudin Rastić u nordijskom trčanju.\nZastavu Srbije na svečanoj ceremoniji otvaranja Evropskog olimpijskog festivala nosiće skijašica Zoja Grbović.\nNa prvoj sednici u predolimpijskoj godini, usvojene su i inicijalne liste kategorisanih sportista u programima OKS-a za 2019-u.\nIz Razvojnog programa Olimpijskog komiteta Srbije, a na osnovu drugog mesta na Svetskoj rang listi, u prvu kategoriju programa Tokijo 2020 prešla je tekvondoka Nadica Božanić.\nOsvojenim prvim mestom na Evropskom prvenstvu za mlađe seniore do 23 godine, ženska posada k1-200 ušla je u III kategoriju programa Tokijo, u kojoj se na osnovu 12. mesta na svetskoj rang listi sada nalazi i duet iz sinhronog plivanja, što je i novi sport u programu Olimpijskog komiteta.


22/07/2019 u 13:21\nSamostalni sindikat državnih službenika i zaposlenika institucija Bosne i Hercegovine zatražio je što skorije usvajanje Odluke o privremenom finansiranju institucija BiH. Ako do toga ne dođe, najavljuju štrajk.\nNa dnevnom redu sjednice Vijeća ministara BiH, koja je zakazana za sutra, nalazi se i Odluka o privremenom finansiranju institucija BiH.\nOna na prethodnim sjednicama nije razmatrana zbog odsustva ministra finansija Vjekoslava Bevande, koji je, ujedno, i njen predlagač. Iz Ministarstva finansija su nam kazali da je ova odluka još prije mjesec dana upućena u Generalni sekretarijat Vijeća ministara BiH te da je spremna za dnevni red.\nNo, s obzirom da Vijeće ministara BiH nije usvojilo Budžet za 2019. godinu te da se institucije BiH za prvih šest mjeseci ove godine finansiraju upravo po osnovu ove Odluke, koja nije dovodila u pitanje isplate plata i nakanda, iz Sindikata državnih službenika i zaposlenika institucija BiH sada pitaju šta će se dogoditi sa platama i naknadama za juli – septemmbar 2019. godine. Iz Sindikata navode da su još prošlog ponedjeljka uputili poziv Vijeću ministara, Predsjedništvu BiH i Visokom predstavniku da se očituju o tome šta će se dogoditi sa ovom Odlukom.\nHoće li se ona naći na dnevnom redu sutrašnje sjednice Vijeća ministara, pokušala je saznati Arijana Misimović\nOznake #Odluka o privremenom finansiranju institucija BiH #Vijeće ministara BiH\nU Dubrovniku uhapšen 23-godišnjak iz BiH zbog krijumčarenja droge\nZa pola godine u RS zabranjen uvoz 13 pošiljki hrane


NAGRADA ZA BaziMili – TITULA POKRETAČA PROMENA U 2021. GODINI - LAJKOVAC NA DLANU\nNAGRADA ZA BaziMili – TITULA POKRETAČA PROMENA U 2021. GODINI\nNov 30, 2021 Nov 30, 2021 Snežana Bilić\nZagovaračka inicijativa Udruženja BaziMili Lajkovac, koje je istrajalo da donese promene u svojoj zajednici, prepoznata je kao podudarna viziji boljeg društva zasnovanog na slobodi, znanju i inovacijama.\nUpravo inicijativa Udruženja BaziMili, za pomoć osobama sa autizmom i drugim teškoćana u razvoju prepoznata je i odabrana kao jedna od 5 najznačajnijih inicijativa koje će poneti titulu Pokretača promena u 2021. godini.\nInicijativa BaziMili odabrana je u kategoriji POKRETAČ PROMENA “kao primer što je boreći se za zajednički interes hrabro iskoračilo iz okvira uobičajenih očekivanja i dokazalo kolika je snaga pojedinca”.\nPored medijske promocije i javnog priznanja, nagrađeni Pokretači promena u svim kategorijama dobiće i robnu nagradu po sopstvenom izboru u vrednosti do 500 USD.\nGodišnja nagrada za Pokretače promena dodeljuje se u okviru projekta „Aktivni građani – bolje društvo: zagovaranjem ka saradnji i demokratskom razvoju” koji Beogradska otvorena škola (BOŠ) realizuje u saradnji sa Fondacijom BFPE za odgovorno društvo (BFPE) i Balkanskom istraživačkom mrežom (BIRN) Srbija. Projekat traje od novembra 2018. do maja 2023. godine i izvodi se uz podršku Američke agencije za međunarodni razvoj (USAID).\nBilo da govorimo o razvoju lokalne zajednice, pristupu socijalnim uslugama, zagađenju životne sredine, nedostupnosti kulturnih sadržaja, problemi u društvu se ne mogu rešiti bez aktivnog učešća građana, organizacija i neformalnih grupa.\nOvo učešće odvija se na nekoliko nivoa i načina: ukazivanjem na probleme, njihove sistemske uzroke i posledice; okupljanjem i organizovanjem zajednice koja je zainteresovana da se određeni problem reši; pokretanjem kampanja čiji je cilj informisanje i uključivanje što većeg broja građana; iniciranjem diskusija o mogućim rešenjima problema; i – na kraju – vršenjem uticaja na institucije da pronađu rešenje koje je održivo i u javnom interesu.\nU dve reči, ovaj proces naziva se javno zagovaranje i on omogućava organizovanim građanima da utiču na nosioce vlasti ili donosioce odluka i tako unaprede život u svojoj zajednici i društvu.\nKako ove aktivnosti organizacija i građana često ostaju nepriznate i nevidljive, Beogradska otvorena škola treću godinu za redom organizuje Godišnju nagradu za Pokretače promena.\nOva nagrada slavi motivisane građane koji istrajavaju u naporima da poboljšaju živote svih nas, pruža priznanje i prepoznavanje, kao i finansijsku i medijsku podršku najuspešnijim i najupornijim pojedincima, neformalnim grupama i organizacijama civilnog društva.\nNakon dvogodišnjeg truda i neumorne borbe, Udruženje BaziMili Lajkovac dobilo je punu satisfakciju i šire zajednice za svoj rad. Titula Pokretač promena u 2021. godini je satisfakcija i za sve one u lokalnoj zajednici koji su prepoznali i na bilo koji raspoloživi način podržali i učvrstili značaj postojanja, rada i kompletne zagovaračke inicijative udruženja, koje su sa jasnim ciljevima od opšteg, javnog interesa osnovali roditelji dece sa teškoćama razvoju.\nTRADICIONALNA SOLIDARNOST RUDARA\nPRVA UTAKMICA POLUFINALA KUPA SRBIJE ZA ODBOJKAŠICE U SREDU U OBRENOVCU


Televizija Kanal9 - Mihajlo Miletić prvak na Balkanskoj geografskoj olimpijadi\nUčenici Prve kragujevačke gimnazije ostvarili su odličan rezultat I na nedavno održanoj Balkanskoj geografskoj olimpijadi održanoj u Radanj Banji kod Maloh Zvornika. Među 30 takmičara iz Srbije, Rumunije, Slovenije I Bosne I Hercegovine, Mihajlo Miletić I Filip Stefanović bili su mađu najboljima. Kaču da je konkurencija bila jaka, da su zadovoljni svojim uspehom,kao I da je učešĆe na olimpijadi bilo prilika da upoznaju Srbiju I manje poznata mesta u njoj, ali I da steknu nova poznanstva.\nTakmičenja iz geografije organizuju se drugi put, a učenici Prve kragujevačke gimanzije ostvarili su dobar plasma I prošle godine. Geografska olimpijada prema rečima profesora Saše Mihajlovića koncipirana je tako da ne ličI na takmičenja iz drugih predmeta. Naime, učenici rešavaju različite problem I zadatke koji ne predstavljaju puko odgovaranje na zadata pitanja, već moraju da reše osim pisanog testa I multimedijalni, a nakon toga I rad na terenu. Ove godine je na republičom takmičenju iz geografije učestvovalo 10 učenika, a jedan broj njih se plasirao I na Balkansku geografsku olimpijadu.\nMihajlo Miletić, učenik prvog razreda gimanzije ostavrio je najbolji rezultat na Balksanskoj geografskoj olimpijadi, u kategoriji do 16 godina, što mu je omogućilo učešće na Svetskoj geografskoj olimpijadi koja će biti održana naredne godine u Beogradu. Inače Svetska geografska olimpijada se održava od 1996. godine, a domaćin je svake godine neka druga zemlja sveta. Ove godine se, na primer, održava u Pekingu.


NSinfo: Besplatne kese odlaze u istoriju - i Srbija u obavezi\nIako u Srbiji odavno postoji ideja da se iz upotrebe izbace\nbesplatne plastične kese, samo mali broj trgovina nudi one koje ne ugrožavaju životnu sredinu.\nProsečan Evropljanin tokom godine upotrebi oko 500 plastičnih kesa, a prosečan Srbin dnevno upotrebi oko sedam kesa. Računica kazuje da se u našoj zemlji tokom jedne godine upotrebi i odbaci oko dve milijarde takvih kesa.\nOva praksa će morati da se promeni jer je Evropski parlament usvojio zakon o smanjenju upotrebe tankih plastičnih kesa koje ugrožavaju životnu sredinu. Članice Evropske unije imaju obavezu da smanje upotrebu tankih plastičnih kesa za 80 odsto do 2025. godine.\nIz Ministarstva zaštite životne sredine za B92.net rekli su da Republika Srbija ima obavezu da "transponuje i Direktivu o plastičnim kesama i time bi ceo set legislative o ambalaži bio u potpunosti transponovan".\nMeđutim, na seriju pitanja o konkretnim obavezama, koracima i rokovima usvajanja i sprovođenja sličnog zakona i odredbi u Srbiji, od nadležnog ministarstva dobili odgovore.


Delegacija KP Kine u poseti SNS u Novom Sadu - Novosadski Info\nPredstavnici Srpske napredne stranke u Novom Sadu sastali su se danas sa predstavnicima Komunističke partije Kine, a cilj sastanka, kako su se složili, jeste pojačanje saradnje između ove dve stranke, Srbije i Kine i dva naroda.\nPotpredsednik GO SNS Miloš Vučević rekao je da će na današnjem sastanku Srpska napredna stranka predstaviti Komunističkoj partiji Kine potencijale Novog Sada i Vojvodine, ali i kako funkcioniše SNS u ovom delu države i generalno politika u Vojvodini i u Novom Sadu.\nOn je dodao i da će saradnja dve partije biti u interesu građana i jedne i druge države kao i da će se potruditi da kroz ovu saradnju povećaju broj investicija iz Kine u Srbiji.\n“Svakako da je današnji susret još jedna potvrda odličnih i iskrenih prijateljskih odnosa naroda i dve države između Kine i Srbije i u kontekstu jednog otvorenog pisma koje je predsednik Kine uputio predsedniku Vučicu prethodnih dana, mislimo da ćemo nastaviti još snažnije da delujemo u tom pravcu i da će to biti u interesu građana i jedne i druge države”, kaže on.\nPotrudićemo se da budemo što otvoreniji kako bismo imali što veći broj investicija u Srbiji, napomenuo je Vučević.\nOn je naglasio da će na današnjem sastanku poseban akcenat staviti na učešće žena u politici i najavio da ce otvoriti pitanje koje su to kljucni infrastrukturni projekti gde dolazi ili može doći do saradnje između kineskih i srpskih kompanija.\nŠefica Radne grupe Centralne komisije za disciplinsku inspekciju u Departmanu za organizaciju CK KP Kine Ju Hongću naglasila je da se rezultati dosadašnje saradnje dve partije vide i da je cilj ove posete postizanje još većih uspeha u okviru međusobne saradnje.\n“Predsednik SNS-a i predsednik naše stranke su postigli mnoge sporazume i saglasnosti u jačanju saradnje naše dve zemlje i partije i mi smo došli ovde baš da realizujemo sve njihove ideje”, rekla je ona.\nIdeja “Jedan put, jedna pojas” donela je mnogo projekata i sa radošću vidimo da su ovi projekti postigli realne uspehe i rezultate, istakla je Ju.\n“Mi želimo da masovno pojačamo i razvijamo naše tradicionalno prijateljstvo i saradnju i hoćemo da postignemo još veće uspehe u okviru naše međusobne saradnje”, rekla je Ju.\nI Pokrajina u borbi protiv bele kuge


NATO danas o „nerazumnom“ ponašanju Rusije - Sputnjik Srbija\n09:59 11 Jul 2020\nNATO danas o „nerazumnom“ ponašanju Rusije\n08:46 27.04.2018 Preuzmite kraći link\nŠef britanske diplomatije Boris Džonson namerava da razgovara u Briselu sa kolegama iz NATO-a o „nerazumnom i destabilizirajućem“ ponašanju Rusije, kao i o „hibridnim pretnjama“ koje dolaze iz Moskve.\n„Ovo je prvi sastanak ministra inostranih poslova država NATO-a od trenutka pokušaja ubistva u Solsberiju i hemijskog napada u Siriji. To je ključni trenutak o Rusiji za razgovor sa ministrima svih 29 država-saveznika“, navodi se u saopštenju Džonsona.\nOn smatra da će NATO na samitu u junu doneti odluku o jačanju svoje odbrane.\n„Sposobnost NATO-a da brzo reaguje je već pokazana brzim odgovorom na napade u Solsberiju i Siriji i pojavom solidarnosti sa akcijama Velike Britanije. Takvu podršku smo dobili i od EU i G7. Treba da sačuvamo tempo i nateramo Rusiju na odgovornost za svoje nerazumno i destabilizirajuće ponašanje“, rekao je Džonson.\nTokom sastanka ministar je pozvao saveznike iz NATO-a da urade više u borbi protiv „hibridnih pretnji“, kao što su hibridni napadi i mešanja u unutrašnju politiku i infrastrukturu bliskih suseda Rusije, navodi se u saopštenju.\nPrema podacima britanskog spoljnopolitičkog resora, na sastanku u Briselu će se razgovarati i o Avganistanu i širenju Alijanse.


Naslovna/VESTI/VELIKO GRADIŠTE: Obeležen Dan vatrogasaca i prosvetnih radnika (FOTO/VIDEO)\nU opštini Veliko Gradište u sredu 8. oktobra je, na zajedničkom prijemu, obeležen Dan vatrogasaca i prosvetnih radnika, gde su najuspešnije prosvetne radnike i vatrogasca primili predsednik opštine, Dragan Milić, i predsednica Skupštine, Branislavka Šulović.\nNajistaknutijim radnicima u protekloj godini podeljene su novčane nagrade i prigodni pokloni kao priznanje za trud i izuzetnu ulogu u društvu.\nPozdravnu reč i čestitke nagrađenima je uputio predsednik opštine, podsetivši na početke i značaj obeležavanja ovih datuma te istakavši ključnu ulogu prosvetnih delatnika u obrazovanju mladih. On je ovom prilikom najavio i dalju podršku opštine kako bi im omogućili bolje uslove za nastavu i rad. Predsednik je pohvalio i veoma dobru saradnju sa Vatrogasno-spasilačkom jedinicom dodavši da je nastojanje opštine da obezbedi kvalitetniji i bezbedniji rad ove službe koja svoje zadatke obavlja profesionalno i odgovorno.\nOve godine nagrađeni prosvetni radnici su Vesna Novković, profesorka hemije i Biljana Lukić, profesorka informatike iz Srednje škole, Vesna Mandić, socijalna radnica, i Ivana Pavić-Omerović, stručna saradnica, iz OŠ “Ivo Lola Ribar“ u Velikom Gradištu, Marina Milošević, pedagog škole, iz OŠ “Miša Živanović“ Srednjevo, Valentina Simić, profesorka engleskog jezika, iz OŠ “Vuk Karadžić“ Majilovac i vaspitačica, Nadica Jevtić, iz Predškolske ustanove “Majski cvet“ dok se kao najbolji ovogodišnji vatrogasac-spasilac istakao Zlatibor Aćimović.\nPrijemu su prisustvovali i direktori istaknutih prosvetnih radnika te komandir Vatrogasno-spasilačke jedinice u Velikom Gradištu, načelnik Odeljenja za vanredne situacije u Požarevcu, načelnik Policijske stanice Veliko Gradište i predstavnici Opštinskog štaba za vanredne situacije, dok su ispred opštine prisutni bili i načelnica Opštinske uprave, načelnica Odeljenja za opštu upravu i javne službe, prosvetni inspektor i šef Kabineta predsednika.\nU ime nagrađenih zahvalila se profesorka Srednje škole, Vesna Novković, osvrnuvši se na sjajne postignute rezultate, sve bolji uspeh đaka na takmičenjima i visoko mesto koje naše škole zauzimaju u srpskoj prosveti te izuzetnu saradnju sa opštinom koja je uveliko zaslužna za ovaj uspeh.


Ekshumacija na području Kalinovika, pronađeni posmrtno ostaci najmanje pet osoba - Radio Ljubuški\nIstražitelj Tužiteljstva BiH sve vrijeme se nalazi na terenu gdje koordinira rad svih osoba uključenih u proces ekshumacije.\nLokaciju na kojoj se vrši proces ekshumacije posmrtnih ostataka posjetili su i predstavnici ICMP-a i Veleposlanstva Kraljevine Švedske u Bosni i Hercegovini.\nPronalazak ove lokacije rezultat je zajedničkog rada Posebnog odjela za ratne zločine Tužiteljstva Bosne i Hercegovine i Državne agencije za istrage i zaštitu (SIPA) na pronalasku informacija i podataka o mogućim lokacijama na kojima se nalaze posmrtni ostaci žrtava iz proteklog rata.\nTužilaštvo BiH i ostale institucije uključene u proces ekshumacije poduzimaju aktivnosti na osiguranju navedene lokacije, te organiziranju procesa iskopavanja žrtava, njihove dalje sudsko-medicinske obrade i utvrđivanju identiteta.\nEkshumacija na ovom lokalitetu će biti nastavljena i u narednom periodu, priopćeno je iz Tužiteljstva BiH.


Srbija tri meseca bez poverenika, skupština ne žuri sa izborom novog\nUčesnici okruglog stola "Budućnost slobode informacija u Srbiji", u beogradskom hotelu Zira, 27. februara 2018.\nPostupak izbora novog poverenika za informacije od javnog značaja i zaštitu podataka o ličnosti trebalo bi da bude otvoren, a osoba koja bude izabrana trebalo bi da bude stručna. Novi poverenik ne bi trebalo da bude član niti donator neke stranke, rečeno je u sredu na okruglom stolu "Budućnost slobode informacija u Srbiji".\nMiodrag Milosavljević, koordinator programa Fondacije za otvoreno društvo, podsetio je je da Srbija već tri meseca nema poverenika za informacije od javnog značaja i da je Skupština Srbije, iz nejasnih razloga, propustila sve rokove za njegov izbor.\nOn je ocenio da Srbija može da bude ponosna na stanje dostupnosti informacija od javnog značaja kakvo je postojalo od 2000. godine, ali da na tom polju Vlada sada predlaže umanjenje prava građana, što je nedopustivo pošto se jednom dostignuta prava ne smeju ponovo oduzimati i smanjivati.\nPredloženim zakonom propisuje da javna preduzeća, odnosno društva kapitala u državnom vlasništvu ubuduće neće biti u obavezi da daju informacije od javnog značaja, iako se zna da su "ta predzeća najčešće i najgrublje kršila pravo na pristup informacijama građana", rekao je on.\n"Idemo u proces legalizacije takvog odnosa, što nije dobro", naglasio je Milosavljević i primetio da Vlada ni jedno rešenje Poverenika nije izvršila.\nZoran Gavrilović iz Biroa za društvena istraživanja (BIRODI) rekao je da se pri izboru novog poverenika moraju poštovati kriterijumi koji obezbeđuju integritet te osobe. Rekao je da bi kandidati trebalo da budu predstavljeni javnosti preko javnog servisa.\nOn je primetio da Skupština Srbije ne razume da regulatorna tela nisu savetodavna tela vlade, već praktično "četvrta grana vlasti".\nVIDEO Gavrilović: Skuština misli da su joj regulatorna tela savetodavna\nDirektorka Pravnog skenera Marina Mijatović izjavila je da građanima nisu dostupne informacije o celokupnom procesu javnih nabavki, te da se nakon potpisivanja ugovora o javnoj nabaci gubi svaki trag o njenom sprovođenju.\n"Smatramo da je neophodno da se obajavljajuju celi ugovori", rekla je ona.\nJovan Nicić iz Pravnog skenera kazao je da se građanima često ograničava pristup i informacijama vezanim za javno-privatna partnerstva, a posebno kada partnerstvima učestvuju strani investitori.\nProfesor Pravnog fakulteta Stevan Lilić, podsetio je ranije za Glas Amerike da je institucija poverenika složeni mehanizam demokratskog otvorenog društva, te da poverenik mora da bude osoba od izuzetnog integriteta, koja poseduje posebna znanja.\nOn se usprotivio promenama Zakona o informacijama od javnog značaja prema kojima javna preduzeća ne podležu obavezi dostavljanja informacija od javnog značaja.\n"Prustup informacijama od javnog značaja nije pravo, to je sloboda", naglasio je Lilić.\nVIDEO Stevan Lilić: Pristup informacijama nije pravo, to je sloboda\nMaja Videnović, poslanica Demokratske stranke, kaže da se može očekivati i dalje urušavnaje institucija i kršenje ustava i zakona.\nInstitucija poverenika nije jedina institucija koja se kontinuiranom kampanjom vlasti slabi, kaže ona i podseća na najave iz vladajuće stranke da će biti izabran poverenik koji će biti sušta suprotnost prethodnom.\nVidenović: Izbor stranačkog poverenika - nastavak urušavanja institucija


Gojković: Vučiću su koalicioni partneri bili okovi oko nogu\nBeograd - Očekujem ubedljivu pobedu liste okupljene oko Srpske napredne stranke (SNS) i formiranje vlade sa premijerom Aleksandrom Vučićem - izjavio je u intervjuu FoNetu potpredsednik Srpskog pokreta obnove (SPO) Žika Gojković, koji ne želi da licitira da li će u njoj biti i Vuk Drašković, jer se o tome još nije razgovaralo.\nSrpski pokret obnove sigurno neće biri privezak novoj vlasti, naglasio je Gojković, koji je pristalicama te stranke poručio da podrže desničarsku vladu koja će, kako mu se čini, prvi put biti formirana posle ovih izbora.\nPrema njegovim rečima, SPO će se truditi da se izbori za ono što nije mogao kroz saradnju sa Demokratskom strankom (DS) i Demokratskom strankom Srbije (DSS).\nIstičući da SPO na listi sa SNS ima sedam kandidata za poslanike, Gojković je rekao da njegova stranka „traje 24 godine i ima jaku kičmu“, najavljujući da će biti korektivni faktor koji će doprinositi reformama i razvoju Srbije.\nGojković procenjuje da je više nego izvesno da će Vučić biti novi premijer i navodi da je predsednik SNS u proteklih godinu i po dana dokazao da „ima hrabrosti i volje da se izbori sa navjećim problemima koji pritiskaju Srbiju“.\n- Verujem da će, kao premijer, biti još uspešniji nego što je bio do sada, jer je uglavnom imao okove oko nogu kada su u pitanju koalicioni partneri - naglasio je Gojković i precizirao da misli, pre svega, na Socijalističku partiju Srbije.\nNapominjući da SPO „ do dana danjašeg“ nije razgovarao o učešću u budućoj vladi, Gojković je ocenio da autoritet i snaga Vuka Draškovića prevazilaze procenat glasova koji njegova stranka u ovom momentu ima.\nOn veruje da Drašković može biti koristan na ubrzanju i brisanju prepreka na evropskom putu Srbije, ali je isto tako siguran da su ideje za koje se bori SPO mnogo veće nego bilo kakva kadrovska politika kada je u pitanju ta stranka.\nGojković ne bi voleo da licitira sa nekim mestima u budućoj vladi, već je bitno da ona bude mala, efikasna, i da svi zajednički rade na evropskom putu i najavljuje da će SPO dati sve od sebe da ona napravi iskorak ka konačnom priključenju EU.\nDrašković će nastupati sa Vučićem na predizbornim skupovima tokom kampanje, dodao je Gojković, koji od stranaka očekuje da predlože ekonomske reforme, jer su do sada propuštene prilike da se u njih uđe iskreno i hrabro.\nGojković smatra da je Vučić nedavnu izjavu da je verovatnije kako će izgubiti izbore nego ih dobiti dao kako bi mobilisao svoje simpatizere, poučen onim što je uradio Boris Tadić u prošloj kampanji.\n- Ta samouverenost i bahatost DS koštala ih je gubljenja vlasti na izborima. Svi predviđaju će lista SNS odneti ubedljivu pobedu, pa Vučić verovatno ne želi da se članovi SNS i njegovo biračko telo opuste, objasnio je Gojković.\nOn je, osvrćući se na izjave iz vrha SNS da se sada bira između vlasti naroda i tajkuna, kakvu je dala Zorana Mihajlović, ocenio da je to faktički predizborna parola, ali ne tako daleko od istine.\nGojković očekuje i vanredne izbore u Vojvodini, pogotovo posle izlaska Borisa Tadića iz DS, kojoj koalicioni partneri sve više otkazuju poslušnost, ne toliko pokrajinskoj vlasti, koliko lokalnim samupravama.\nDemokratska stranka u Vojvodini je izgubila svoju snagu i legitimitet ne može da crpi iz izbora 2012 .godine, objasnio je Gojković, koji predviđa da će snaga te stranke, pogotovo posle republičkih izbora, biti daleko od tadašnjeg rezultata.\nGovoreći o kosovskom problemu, Gojković je istakao da bi Vučić, kao najvažnija i najjača politička ličnost u Srbiji, trebalo da bude šef preogovaračkog tima i veruje da će on pregovore voditi mnogo boje nego svi njegovi prethodnici.\nSrbija, kazao je, nikad ne treba da se odrekne Kosova, ali je istina da danas tamo ima više od dva dva miliona Albanaca i da „mi, sa onoliko ljudi koliko je ostalo na Kosovu, jednostavno ne možemo reći da je Kosovo samo srpsko“.\nSrbija i SPO nikada neće priznati nezavisno Kosovo, ali samo istinom možemo da se izborimo da srpski narod tamo bolje živi, naglasio je Gojković, koji smatra da bi iz preambule Ustava trebalo izbaciti Kosovo, jer je to još jedna „magla“ kojom su za vreme DSS i DS pokušani da se prevare birači.


Akreditovana Regionalna razvojna agencija „Braničevo-Podunavlje“, u partnerstvu sa još tri RRA sa teritorije jugoistočne Srbije (Zaječar, Niš, Leskovac), realizuje projekat „B2B susreti Jugoistočne Srbije“. Projekat se realizuje u okviru Programa podrške poslovnoj institucionalnoj infrastrukturi, a preko Razvojne agencije Srbije.\nOpšti cilj Projekta je razvoj privrednih subjekata zasnovan na znanju, inovativnostima, konkurentnosti, poslovnom udruživanju, sa tendencijom stvaranja snažnog i konkurentnog izvozno orijentisanog sektora MSPP, što će omogućiti poboljšanje životnog standarda u regionu i Republici Srbiji. Definisana su i četri specifična cilja:\nKao jedna od aktivnosti, biće organizovani poslovni (B2B) susreti u Smederevu, 21. februara 2017. godine.\nSusreti će se održati u Regionalnom centru za stručno usavršavanje odraslih, Goranska bb, 11300 Smederevo, sa početkom od 11,00 časova.\nE mail: office@rra-bp.rs


Kroacijo, iz duše te ljubim: Kitarovićeva zapevala u Njujorku - Sputnjik Srbija\nKroacijo, iz duše te ljubim: Kitarovićeva zapevala u Njujorku\n© AP Photo / DARIO ANDRISEK\n12:35 25.09.2019 (osveženo 12:50 25.09.2019) Preuzmite kraći link\nNakon što je održala govor na Generalnoj skupštini UN, predsednica Hrvatske Kolinda Grabar Kitarović družila se s članovima delegacije u stalnoj misiji Hrvatske pri UN-u. Ona je bila dobro raspoložena i ponovno je pevala, a pridružio joj se i ministar spoljnjih poslova Gordan Grlić Radman.\nHrvatski portal Dnevnik piše da je Grabar Kitarović svoj je nastup u stalnoj misiji otvorila pesmom „Kroacijo, iz duše te ljubim“.\nDobila je aplauz okupljenih, a onda je poručila: „Samo ovi neki mediji pišu da ne znam da pevam, a znam da pevam“.\nPevačke sposobnosti u Njujorku je pokazao i ministar spoljnih poslova Gordan Grlić Radman, koji i dirigovao, a svirače je častio, kako se navodi, s pet dolara.\nPredsednica Hrvatske, koja je za ovu priliku, kako primećuje hrvatski portal „Dnevnik“, imala novu frizuru, otpevala je i „Vela Luku“.\nNa kraju je došao na red i na predsednicinu omiljenu pesme „Krist na žalu“.


U Kulturnom centru Beograda, od ponedeljka 1. oktobra zaključno sa nedeljom, 7. oktobra, prvi put u Srbiji biće postavljena Pop-up knjižara. U aktivnostima ove jedinstvene Pop-up knjižare učestvuju neki od najuglednijih izdavača koji svojim dugogodišnjim radom doprinose održavanju visokog nivoa u izdavaštvu i kulturi uopšte: Arhipelag, Booka, Geopoetika, Gradac, Clio i Samizdat B92. Osim doslednog opredeljenja za izdavaštvo kao svoj osnovni posao, zajedničko ovim izdavačima jeste da nemaju sopstvene knjižare.\nOrganizacionu podršku ovim izdavačima u radu Pop-up knjižare pruža knjižara Beopolis.\nU ponedeljak 1. oktobra u 12 časova javnosti će se obratiti urednici ovih šest izdavačkih kuća na zajedničkoj pres konferenciji u Kulturnom centru Beograda.\nKnjižara je osmišljena po ugledu na takozvane pop-up prodavnice i restorane koji se privremeno otvaraju na određenim lokacijama, a onda zatvaraju i kasnije premeštaju na drugo mesto.\nRazlozi za eksperiment sa knjižarom za jednonedeljnu upotrebu pre svega su vrednosne prirode. Knjigu kao kulturnu činjenicu i duhovno dobro, iz izloga i sa polica sve više potiskuje knjiga kao roba široke potrošnje. Zato su ovi izdavači, koji ovu profesiju razumeju pre svega kao kulturnu misiju i formiranje određenog sistema vrednosti, odlučili da predstave svoja nova izdanja, kao i da podsete na neka stara. Krov pod kojim će knjižara raditi je najprirodnije i najbolje mesto za to u Beogradu – u Kulturnom centru Beograda, na Trgu Republike, jer to zaslužuju i objavljene knjige i beogradski čitaoci.\nRadno vreme Pop-up knjižare je od 9 do 21h, a u nedelju, 7. oktobra od 10 do 21h.\nPonedeljak, 1. 10.\n12h Otvaranje Pop-up knjižare: Konferencija za novinare\nUtorak, 2. 10.\n18h Druženje sa piscem: Vladimir Arsenijević potpisuje knjigu U potpalublju u izdanju Booke\nSreda, 3. 10.\n18h Clio predstavlja knjigu Državljani i državljanstvo posle Jugoslavije u prisustvu priređivača Džo Šo i Igora Štiksa\nČetvrtak, 4. 10.\n18h Arhipelag predstavlja: Razgovor o francuskoj trilogiji Milana Kundere: Usporavanje, Identitet, Neznanje\nPetak, 5. 10.\n18h Geopoetika predstavlja knjigu turskog autora Nedima Gursela Alahove kćeri\n18h Samizdat B92 Branka Petrić čita odlomke iz knjige Bekima Fehmiua Blistavo i strašno, drugi deo.


Fudbaleri Barcelone primat će 70 posto manju platu tokom pandemije korona virusa i dodatno će pomoći kako bi oni koji ne rade u sportskom sektoru kluba primali pune plate.\nKapiten Barcelone Lionel Messi rekao je danas da se sa odlukom čekalo jer su igrači “tražili formulu za pomoć klubu”, prenio je BBC.\n“Želimo da budemo jasni da smo željeli da smanjimo plate pošto savršeno razumijemo ovu izuzetnu situaciju. Mi, igrači, smo uvijek tu da pomognemo klubu kada se to od nas traži. Ne prestaje da nas iznenađjuje to što je bilo onih iz kluba koji su hteli da nas stave pod lupu i pokušali da nas dodatno pritisnu da uradimo ono što smo oduvijek znali da ćemo uraditi”, naveo je Messi u saopštenju.\nJedan od najboljih fudbalera svih vremena rekao je da se igrači nisu oglašavali pošto su pokušavali da pronađu način da pomognu klubu i vide ko je najviše pogođen ovom situacijom.\n“Za nas je došao trenutak da smanjimo plate za 70 posto tokom ovog alarmantnog stanja. Mi ćemo također pomoći klubu kako bi radnici dobili cijele plate”, naveo je Mesi.\nUprava Barcelone, članovi sportskih ekipa kluba i veći dio košarkaškog kluba su također pristali na smanjenje plata.\nFudbaleri Juventusa i trener Maurizio Sarri dogovorili su se da im se plate zamrznu četiri mjeseca, dok su fudbaleri Bayerna iz Minhena i Borussije Dortmund pristali na smanjenje plate.


Milojević je u nedelju, pred put na pripreme na Zlatibor, okupio 28 igrača i to bez sedmorice reprezentativaca.\n"Nisam čovek koji obećava i voli populizam. Mogu samo da obećam ćemo dati sve od sebe i videćemo da li će biti dovoljno", rekao je Milojević novinarima na početku priprema.\nTrener Zvezde već je arhivirao prošlu sezonu, koja je po mnogo čemu istorijska, ali sa ne baš sjanim finišom i gubitkom Kupa Srbije od večitog rivala Partizana.\n"Sve se sklapa u knjigu istorije, nova sezona je pred nama i novi izazovi. Zato motiv mora da postoji. Ono što treba da uradimo da naporno radimo i budemo vredni".\nMilojević priznaje da njegov tim nije završio sezonu na pravi način.\n"Ne treba upoređivati periode iz jeseni sa prolećem, sigurno je da nismo bili na zavidnom nivou dva meseca. Da li je tome uticao veliki broj utakmica ili rano osvajanje titule, prirodno je da dođe do pada. Zaboravio bih sezonu i poništio sve šta je bilo. Ne volim da živim u prošlisti, možemo mnogo ove sezone".\nPrema njegovim rečima situacija oko formiranja tima je mnogo bolja nego ranije.\n"Biće dolazaka i odlazaka, prelazni rok je živa stvar. Dosta smo doveli igrača u zimskom prelaznom roku, tada smo pravili tim za leto. Trudiću se da imamo dobro izbalansiran sastav".\nO levom beku iz Egipta Karimu Hafezu, koga je trenirao u Omoniji, kratko je govorio:\n"Karim igra na poziciji gde smo ustanovili da smo deficitarni. Da li će se ostvariti transfer ili ne, nikad ne može sa sigurnošću da se kaže. Imamo dosta igrača na skeneru", zaključio je Milojević.\nKARIM HAFEZ | İstanbul Başakşehir FK | 2019\nFudbaleri Crvene zvezde putuju na Zlatibor na prvu fazu priprema, a od 17. juna idu u austrijski Vindišgarsten, gde će biti do 2. jula.


Stvara li se nova opoziciona stranka? Glumac i režiser Nikola Kojo bi zajedno sa akademikom Dušanom Teodorovićem, prema svemu sudeći, mogao da krene u formiranje nove opozicione opcije, pokreta ili stranke, piše Blic.\nNakon raskola u organizaciji “Jedan od 5 miliona”, glumac Nikola Kojo izgleda da je rešio da sa svojim saborcima osnuje politički pokret koji bi se zvao “Samoodbrana”. Prema nezvaničnim informacijama, ideja je da se u prvi plan nove organizacije isturi sociolog Jovo Bakić, ...\nBeograd -- Glumac i režiser Nikola Kojo bi zajedno sa akademikom Dušanom Teodorovićem, prema svemu sudeći, mogao da krene u formiranje nove opozicione opcije, piše Blic. Na takav zaključak upućuje fotografija koju je Kojo preksinoć postavio na Tviteru, na kojoj pozira u društvu ...\nNIKOLA KOJO PRAVI SVOJU STRANKU? Slavni glumac je okupio oko sebe EKIPU i dao joj MOĆNO IME\nDa li dobijamo novu partiju? Glumac i režiser Nikola Kojo bi zajedno sa akademikom Dušanom Teodorovićem , prema svemu sudeći, mogao da krene u formiranje nove opozicione opcije, pišu mediji. Na takav zaključak upućuje fotografija koju je Kojo preksinoć postavio na Tviteru, na ...\nGlumac i režiser Nikola Kojo bi zajedno sa akademikom Dušanom Teodorovićem, prema svemu sudeći, mogao da krene u formiranje nove opozicione opcije, pokreta ili stranke, piše Blic. Na takav zaključak upućuje fotografija koju je Kojo preksinoć postavio na Tviteru, na kojoj pozira ...


On je nakon hapšenja u Policijskoj upravi u Trebinju odmah testiran na prisustvo droga u organizmu i nalazi na više narokotika su bili pozitivni\nTrebinjac Z.V. uhapšen je nakon otmice djevojke J.B. iz Trebinja koju je lažnim predstavljanjem kao policijski inspektor ugurao u auto, a na teret mu se stavlja još i pokušaj otmice takođe sugrađanke N.V. iz Trebinja, pišu Nezavisne novine.\nU saopštenju Policijske uprave Trebinje, koja je mladića uhapsila nakon otmice djevojke, navodi se da se prvi pokušaj u kome nije uspio prevariti djevojku N.V. desio 17. novembra ove godine, ali je u nedjelju veče oko 22 sata, “protivpravno lišio slobode lice inicijala J.B. iz Trebinja”.\nSve se dešavalo nakon koncerta u Trebinju kada je mladić prišao žrtvi, predstavivši se da je policijski inspektor i da je ona sumnjiva, pa rekao da će, ako ne uđe u njegov automobil na razgovor, zvati policijsku patrolu i uhvativši je za kosu ugurao u auto.\nIako je djevojku povezao prema Trebinju ona je ipak telefonom uspjela zatražiti pomoć od nekoga ko je nazvao policiju, pa čak i iskočiti kada je otmičar usporio vožnju, tako da ju je policija pronašla na putu za Trebinje.


Formiranje asocijacije porodičnih organizacija je nužnost – Двери\n27. јуна 2018. Ostavite komentarSaopštenja\nU Narodnoj skupštini održan sastanak relevantnih organizacija koje se bave porodičnom i populacionom politikom i usvojena inicijativa za formiranje asocijacije ovih udruženja u narednom periodu.\nPredsednik Dveri je istakao da je formiranje asocijacije nužnost kako bi se u budućnosti moglo uticati na zakone koji se donose u ovoj oblasti i kako bi se glas svih koji se bave porodičnom politikom i borbom protiv bele kuge jače čuo.\nOn je istakao da treba podržati svaki pomak u pravcu zakonskog regulisanja i pomoći porodicama ali da ove organizacije nisu zadovoljne rezultatima Vlade u tom pogledu.\n„Status porodične politike je nezadovoljavajući jer nemamo posebno ministarstvo“ – istakao je Obradović, i dodao da će Dveri uvek zagovarati interese i ciljeve organizacija koje se bave zaštitom i promocijom porodice u parlamentu.\nKako je istakao, danas nema važnije teme od ove i zato svi koji se njome bave treba da sarađuju.\nSastanku su prisustvovale organizacije: Opstanak, Kolevka je najveće prostranstvo, Brak i porodica, Centar za bebe, Mamin san, Pravoslavni roditelj, Centar za život, Pomoć porodici, a inicijativu za osnivanje asocijacije su podržali i Tri plus, UPP Malo Crniće, Bela kuga.\nAsocijacija porodičnih organizacijabela kugaBoško ObradovićBrak i porodicaCentar za bebeCentar za životKolevka je najveće prostranstvoMamin sanOpstanakPomoć porodiciporodicaporodična politikaPravoslavni roditeljSaopštenjaTri plusUPP Malo Crniće


Rakočević je u trećem ovosezonskom trijumfu turskog kluba, uz tri skoka, isto toliko asistencija i jednu “krađu”, postigao 21 koš, šutirajući 5/6 za dva, a 3/6 za tri poena. Bivši reprezentativac naše zemlje je rivalu ubacio 14 poena u uvodnih 13 minuta što je bilo dovoljno da domaćin povede sa velikih 35:16.\nMeđutim, gosti iz Rusije se nisu predavali: iako su u 27. minutu gubili sa 62:48, serijom 16:0 uspeli su da na kratko povedu, ali su se Lorens Roberts, bivši igrač Partizana, i Kerem Tunčeri pobrinuli da 10.250 gledalaca u Sinan Erdem areni proslavi novi uspeh.\nIgor Rakočević je sa svojim košgeterskim učinkom protiv CSKA dostigao tačno 2.000 datih poena u Evroligi, a kako je postigao tri trojke - još samo jedna mu nedostaje do jubilarne 250. u elitnom evropskom klupskom takmičenju. Nikola Vujčić je pobedi Efesa doprineo sa 14 poena, a Roberts sa 13. U taboru “armejaca” najefikasniji su bili Voroncevič sa 15 i Gordon sa 14, dok je svoju najbolju partiju pružio srpski internacionalac Boban Marjanović koji je uz 13 poena imao i tri skoka i jedan presečen napad protivnika.\nU Grupi A u kojoj se nadmeće i Partizan pobede su ostvarili Žalgiris trenera Ace Petrovića nad Himkijem od 73:65, kao i Makabi protiv Prokoma sa ubedljvih 99:58.\nSa druge strane, Makabi se poigravao sa najslabijom ekipom grupe A, Prokomom koji ni posle pet nastupa u Evroligi ne zna za trijumf. Iako su Poljaci poveli sa 10:4, “ponos Izraela” je brzo počeo da rešeta suparnički koš, što je uz 12 trojki bilo dovoljno da prednost naraste na “+31” početkom poslednje deonice. U Nokia Areni domaći su na kraju stigli do 41 poenoa razlike, čemu su najviše doprineli Čak Eidson sa 20 koševa, te Perkins i Pnini sa po 13. Ratko Varda je ubacio deset poena za Prokom u kome su bolji od ostalih bili Gidens i Danijel Juing sa po 14 koševa.\nDo svoje treće pobede Unikaha je stigla protiv Bamberga (65:69) u čemu je Uroš Tripković učestvovao sa tri poena, dok je u redovima poražene domaće ekipe Predrag Šuput bio drugi najboolji strelac sa 11 koševa.\nMilenko Tepić je bio među najboljima na terenu u Milanu, gde je Panatinaikos uz 13 poena reprezentativca Srbije savladao Armani Džins sa 81:71 i priključio se Olimpiji na vrhu tabele grupe D. Dijamantidis je bio najefikasniji u redovima atinskih zeleno-belih sa 14 poena, a poen manje je, poput Tepića, postigao Majk Batist. Dejvid Houkins je sa 15 koševa bio najefikasniji u taboru domaćih koji su sa učinkom 2-3 i dalje ispred CSKA i Valensije.


Arsovićeva naj strelac Beograda u 2014. - Sportske vesti - Savremenisport.com\nNaslovna :: Sportske vesti ::\tArsovićeva naj strelac Beograda u 2014.\nArsovićeva naj strelac Beograda u 2014.\nNajuspešniji strelac u Beogradu u prošloj godine je Andrea Arsović (Partizan) koja je lane Srbiji donela prvu olimpijsku vizu. U tradicionalnom izboru Streljačkog saveza Beograda, u konkurenciji mladih strelaca najuspešnija je Nina Radulović iz Zvezdare, a trenersku titulu poneo je Dragan Donević šef stručnog štaba Partizana. “Akademija Maksimović” proglašen je za najuspešniji beogradski klub.\nLaureati po disciplinama su - puška, seniorke: Andrea Arsović (Partizan), seniori: Milenko Sebić (“Akademija Maksimović”, sada C. zvezda), juniorke: Nina Radulović (Zvezdara), juniori: Aleksa Simović (Novi Beograd Ušće), mlađe juniorke : Ana Akifović (Novi Beograd Ušće), mlađi juniori; Stojan Stevanović (Policajac), kadetkinje: Marija Zavišić (Partizan), kadeti: Ratko Bućić (Partizan), pištolj – seniorke: Zorana Arunović (Crvena zvezda), seniori: Damir Mikec (Policajac), juniorke: Natalija Anastasijević (Partizan), juniori: Aleksandar Živadinović (Kolubara) mlađe juniorke: Lea Aleksić (Novi Beograd Ušće), mlađi juniori: Ratko Nedimović (C. zvezda).\nNa godišnjoj Skupštini SSB, koja je predhodila proglašenju, glava tema bilo je gradsko strelište u Mirijevu. Mile Đapić, predsednik SS Beograda, je istakao da je u junu požar na strelištu kojim upravlja SSB, neplanirano opteretio budžet. Uništeno je vazdušno strelište, kao i prostorije i kompletna oprema SK Zvezdara, pa je SSB morao da obavi obavezne radove, u saniranju objekta.\n–I pored svih napora ni prošle godine nismo uspeli da dobijemo neophodne dokumente koji bi bila polazna tačka da krenemo u renoviranje i stavljanje strelišta u funkciju. Objekat je neophodan kako bi, pre svega mladi, beogradski strelci dobili adekvatne uslove za razvoj– rekao je Mile Đapić, predsednik SSB.– Požar nam je opteretio budžet za 2014, ali odražava se i na finansiranje za 2015. Ranije smo neke prostorije na strelištu davali u zakup, a sada tih prihoda neće biti.\nU izveštaju o radu za 2014, koji je kao i ostali dokumenti usvojen jednoglasno, sportski deo aktivnosti SSB u 2014. je ocenjen kao uspešan, organizovana su sva planirana takmičenja, zabeležen je veći broj učesnika u nadmetanjima mlađih kategorija. SSB je i prošle godine organizovao tradicionalno, izuzetno masovno Internacionalno prvenstvo Beograda.\nMeđu aktivnostima planiranim za 2015. je i priprema jubileja – 150 godina postojanja SSB.\nDelegate je pozdravio i predsednik Streljačkog saveza Srbije Siniša Mašović, koji je istakao dobru saradnju dva saveza.\nDatum: 06.02.2015. Autor: Branimir Vasić\n+ Zorana Arunović i Lea Aleksić najpr...


Kem Džekson prvi import Veprova - KRAGUJEVAČKI SPORT\nKem Džekson prvi import Veprova\nTokom četiri godine prosečno je osvajao 7,44 jarda po trčanju (2.454 jardi, 330 nošenja) i zauzeo drugo mesto na večnoj listi ovog koledža u toj kategoriji. U istoriju koledža upisan je i kao šesti u sveukupnoj jardaži (3.851), sedmi po broju utakmica sa 100 i više ostvarenih jardi (10), osmi u jardama trčanjem (2.454)…\n– Znam da su Veprovi šampioni u poslednje četiri godine i jedna od 20 najboljih organizacija u Evropi, što me je privuklo da im se pridružim. Bivši trkač Veprova, Džošua Kezada, protiv kog sam igrao u Turskoj ove godine, rekao mi je mnogo sjajnih stvari o klubu i koliko dobro je on bio tretiran u Kragujevcu. Očekujem da osvojimo još jedan nacionalni šampionat, kao i da budemo među pet najboljih timova u CEFL ligi. Takođe očekujem da pokažem moje umeće celoj Evropi, kao i da uživam u putovanjima po evropksim zemljama – rekao je Džekson.\nOn će se novim saigračima pridružiti sredinom februara.\nPrevious Ruski reprezentativac u Veprovima\nNext Veprovi angažovali novog kvoterbeka


KK Crvena zvezda - za "čistotu" košarke se boriš na terenu, ne van njega! - KK Crvena zvezda\nKK Crvena zvezda – za “čistotu” košarke se boriš na terenu, ne van njega!\nKK Crvena zvezda mts primoran je da reaguje nakon licemerne izjave koja je stigla iz Podgorice samo nekoliko časova nakon zvaničnog saopštenja našeg kluba u kome su taksativno i po tačkama navedene sve nepravilnosti, problemi koji muče ABA ligu, i pljačka koja je dovela do pete utakmice finala ABA lige.\nPozdravljamo želju KK Budućnost VOLI koji „Ne želi da bude deo prljave igre, već da sav fokus usmeri na teren”, samo se pitamo zašto odsustvo želje za prljavim igrama nisu iskazali ličnim primerom i radili sve oni što nije trebalo da rade u subotu i ponedeljak u „Morači“?\nMožda je deo te„prljave igre“ i otvorena pretnja Dragana Bokana Srđanu Dožaiu komesaru ABA lige za delegiranje sudija i delegata?


sankcije « Pavle Bašić 帕夫莱·巴希奇\nTag Archives: sankcije\nKina i Rusija sve udaljeniji od dolara, kretanje u pravcu ‘finansijskog saveza’\nUčešće dolara u trgovini ova dva istočna suseda je po prvi put pao ispod 50 odsto.\nKina i Rusija su u poslednjih pet godina otprilike prepolovile upotrebu dolara u svojim trgovinskim sporazumima, javljaju Fajnenšel tajms i Nikkei Asian Review.\nRusija i Kina sarađuju u cilju smanjenja zavisnosti od dolara – to je razvoj situacije za koju neki stručnjaci kažu da bi mogla voditi ka njihovom ‘finansijskom savezu’.\nUdeo dolara u trgovini između Rusije i Kine je u prvom kvartalu 2020. godine prvi put pao ispod 50 procenata, pokazuju nedavni podaci Ruske centralne banke i Savezne carinske službe.\nDolar je korišćen u samo 46% sporazuma između dve zemlje. Istovremeno, transakcije u evru su dostigle svoj najviši nivo (30 odsto), dok su njihove nacionalne valute bile zastupljene u 24% transakcija, što je takođe novi maksimum.\nRusija i Kina su tokom poslednjih nekoliko godina drastično smanjile upotrebu dolara u međusobnoj trgovini. Do 2015. godine je oko 90% bilateralnih transakcija obavljano u dolarima. Nakon izbijanja američko-kineskog trgovinskog rata i zajedničkog nastojanja Moskve i Pekinga da se „odmaknu“ od dolara, međutim, ta cifra je do 2019. pala na 51 odsto.\nAleksej Maslov, direktor Instituta za dalekoistočne studije Ruske akademije nauka je za ’Nikkei Asian’ izjavio da se ruska i kineska „dedolarizacija“ približava „prelomnom trenutku“ koji bi se njihov odnos mogao izdignuti do defakto savezništva.\n“Saradnja Rusije i Kine u finansijskoj sferi govori nam da oni konačno pronalaze parametre za novi savez među sobom”, rekao je Maslov. „Mnogi su očekivali da će to biti vojni savez ili trgovački savez, ali sada se taj savez kreće više u bankarskom i finansijskom pravcu i to je ono što može garantovati nezavisnost obe zemlje.“\nDedolarizacija je prioritet za Rusiju i Kinu od 2014. godine, kada su ove dve zemlje započele širenje svoje ekonomske saradnje, a nakon udaljavanja Moskve od zapada usled aneksije Krima. Zamena dolara u trgovinskim sporazumima je postala neophodnost kako bi zaustavile američke sankcije protiv Rusije.\n„Svaka elektronska transakcija koja se odvija bilo gde u svetu, a koja uključuje američke dolare se u jednom trenutku ‘provuče’ kroz američku banku“ (koja naplaćuje proviziju za korišćenje dolara u međunarodnim transferima), rekao je Dmitrij Dolgin, glavni ekonomista ING banke za Rusiju. „To znači da američka vlada može, recimo, naložiti toj banci da zamrzne određene transakcije.“\nProces je dodatno dobio na zamahu nakon što je Trampova administracija uvela tarife na stotine milijardi dolara vrednu kinesku robu. I dok je Moskva sve donedavno bila ta koja je preuzimala inicijativu u dedolarizaciji, Peking je na odustajanje od dolarskih transakcija takođe počeo da gleda kao na potez od kritične važnosti.\n“Tek su odnedavno kineska država i glavni privredni subjekti počeli da osećaju da bi mogli završiti u sličnoj situaciji kao i naše ruske kolege: biti meta sankcija i potencijalno čak biti isključen iz ’Swift’ sistema”, rekao je Žang Šin, naučni saradnik Centra za ruske studije na prestižnom Šangajskom univerzitetu u Istočnoj Kini.\nRusija i Kina su 2014. potpisale trogodišnji ugovor o deviznom svopu valuta vredan 150 milijardi renminbija ($24,5mlrd). Ovaj sporazum je omogućio da svaka zemlja dobije pristup valuti druge države bez da je kupuje na deviznom tržištu (tzv. svop). U 2017. godini je ovaj sporazum produžen na još tri godine.\nJoš jedna prekretnica dogodila se tokom posete kineskog predsednika Sija Đinpinga Rusiji u junu 2019. Moskva i Peking su tada postigli dogovor o početku zamene dolara nacionalnim valutama za međunarodne transakcije koje se vrše između njih. Aranžman je takođe obavezivao dve strane na razvijanje alternativnih mehanizama plaćanja umesto svift mreže, kojom dominiraju SAD, te da se, po toj logici, njihova dalja međusobna trgovina obavlja kroz rublju i renminbi.\nVladimir Putin je juna 2019. bio domaćin svom kineskom kolegi Siju Đinpingu © AFP\nPored trgovanja u nacionalnim valutama, Rusija ubrzano akumulira rezerve renminbija na račun dolara. Ruska centralna banka je početkom 2019. obznanila da je smanjila svoje dolarske uloge za 101 milijardu dolara – preko polovine svoje postojeće dolarske imovine. Među valutama koje su imale najveće koristi od ovog poteza bio je renminbi, koji je doživeo da njegov udeo u ruskim deviznim rezervama skoči sa pet na 15 procenata, nakon što je Ruska centralna banka uložila 44 milijarde dolara u kinesku valutu.\nKao rezultat ove promene, Rusija je stekla četvrtinu svetskih rezervi renminbija.\nKremlj je početkom ove godine dao dozvolu svom Državnom investicionom fondu da započne ulaganje u renminbi i kineske državne obveznice.\nNastojanja Rusije da akumuliraju renminbi ne tiče se samo diverzifikacije deviznih rezervi, objasnio je Maslov. Moskva, takođe, želi da ohrabri Peking u sticanju većeg samopouzdanja u trci sa Vašingtonom kao svetskim ekonomski liderom. “Rusija ima znatno odlučniju poziciju prema Sjedinjenim Državama (nego Kina),” rekao je Maslov.\n„Rusija je navikla da se bori, a ne da vodi pregovore. Jedan od načina da Rusija učini Kinu i njen stav odlučnijim i spremnijim za borbu je da joj pokaže da podržava Peking u sferi finansija.”\nMeđutim, svrgavanje dolara sa trona neće ići tako lako.\nHarvardski ekonomista Džefri Frenkel (Jeffrey Frankel) je za Nikkei izjavio da je dolar dosad uživao tri glavne prednosti: 1. sposobnost da održi svoju vrednost u formi ograničene inflacije i deprecijacije, 2. ogroman obim američke domaće ekonomije, i 3. sopstvena finansijska tržišta koja su duboka, likvidna i otvorena. Do sada se, tvrdi on, nije pojavila konkurentna valuta koja bi po sve tri ove tačke mogla nadmašiti američki dolar.\nFrenkel je, međutim, takođe upozorio da bi – iako je za sada položaj dolara siguran – spirala sve većih dugovanja i preterano agresivna politika sankcija mogle dugoročno narušiti njegovu nadmoć.\n“Sankcije su veoma moćan instrument Sjedinjenih Država (prema drugima), ali kao što je slučaj sa svakom primenom nekog takvog sredstva, i ovde reskirate da, ukoliko preterate, drugi učesnici u svetskim finansijama potraže alternative”, rekao je. “Mislim da bi bilo glupo pretpostaviti da je u kamen uklesano da će dolar zauvek ostati neupitan kao međunarodna valuta broj jedan.”\nDimitri Simes, Financial Times\nUS, China and Russia lock horns over weaponisation of space\nChina’s ride-hailing king DiDi faces uphill battle in Russia\nRussian lawmaker on US-China power game: Don’t play us ‘as a card’\nChina-Russia alliance on horizon as nuclear arms treaties crumble\nLeave a comment Posted in Biznis & Finansije, Society, Start-up Space Tagged alternativa, američki dolar, aneksija, banka, carinske, Centralna banka, depresijacija, devizne, devizne rezerve, devizni, dolar, dolarske, domaće, dozvola, državni, dugovanja, ekonomija, ekonomista, fond, forma, inflacija, instrument, investicioni, Kina, konkurentna, Krim, lako, lider, likvidna, mehanizam, Moskva, mreže, nastojanja, naučni, odnos, otvorena, peking, plaćanja, podaci, Predsednik, pregovori, Putin, renminbi, rezerve, rublja, Rusija, samopouzdanje, sankcije, saradnik, Si Đinping, Sjedinjene Države, službe, sporazum, stav, sticanje, studije, svift, svop, SWIFT, Tramp, trgovina, trgovinski, trgovinski sporazum, tron, tržište, udeo, ugovor, ulaganje, ulog, valuta, vrednost\nSvet bez Merkelove\nBez Merkelinog rukovodstva Evropa će teško voditi bitku protiv populizma i izolacionizma, puštenih s lanca nakon Bregzita i uspona Donalda Trampa, piše Mark Čempion, urednik spoljno-političke rubrike na portalu Blumberg.\nIzborni plakat Merkelove 30. septembra, nakon izbora i pljuskova (Wolfgang Rattay/Reuters)\nNakon kolapsa pregovora o koaliciji, nemačka kancelarka izgleda da je slabija nego ikad.\nKada je reč o pitanju integracije više od milion izbeglica koji su od 2015. godine pridošli u Nemačku, Angela Merkel je Nemcima iznova ponavljala Obamin slogan da „mi to možemo učiniti“ (We can do it). Svojim pragmatičnim stavom i liberalnim pristupom – a u svetlu izbora Donalda Trampa za američkog predsednika i njegove tekuće agende koja se odvija pod sloganom „Prvo Amerika“ (America First) – Merkelova je podstakla brojne političare i stručnjake da nemačku „majčinsku“ kancelarku pozdrave kao de facto liderku slobodnog sveta. Pa ipak, nakon tesne izborne pobede u septembru i raspada koalicionih razgovora od 19. novembra, počinje da deluje kako nemačka savezna kancelarka možda ipak neće moći da to “učini”.\nKancelarka, koja je prvi put izabrana 2005. godine, postoji na političkoj sceni toliko dugo da je bez nje teško zamisliti Nemačku ili Evropu. Nakon septembarskih izbora, u kojima su njen konzervativni blok hrišćanskih demokrata i Hrišćanska socijalistička unija izgubili 65 mesta u nemačkom parlamentu, ona sada ulaže napore ne bi li sastavila „slagalicu“ od većeg broja manjih partija, potrebnih za formiranje većinske vlade; to dokazuje da je, i pored svakolike ekonomske snage koju poseduje, Nemačka podložna istim silama populizma i političke fragmentacije koje su proteklih godina prožimale druge evropske demokratije.\nUprkos Merkelinim legendarnim veštinama kao pregovarača iza kulisa – nakon nebrojenih okupljanja i sastanaka po institucijama Evropske unije i globalnim samitima, nakon svojih dvanaest godina na vlasti – pregovori o koaliciji propali su zbog gorućih, frustrirajućih problema vezanih za imigraciju i ekonomiju – ovo je prvi put od Drugog svetskog rata da nemački izbori nisu proizveli vladu. I mada ima onoliko načina da se ostane na vlasti koliko ih ima i da se bude istisnut iz nje, kancelarka kaže da je spremna za nove izbore, dok je svet bez kancelarke Merkel postao ostvariva mogućnost.\n“Kada se radi o Evropi, Angela Merkel je bila istorijska figura, ali – kako je njeno vreme došlo, tako je i prošlo”, kaže Ašoka Modi, bivši ekonomista Svetske banke koji je uprao završio knjigu o načinu na koji su se Merkelova i njen tim nosili s krizom evropske valute. Čak i da ostane na mestu kancelarke, Angela Merkel je sada toliko ozbiljno oslabljena da će biti drugačija vrsta lidera. “Ta verzija Merkelove bi se veoma razlikovala od prethodne”, kaže Modi.\nTokom svoja tri mandata u svojstvu nemačke kancelarke, Angela Merkel (63) je rukovodila nemačkim brodom, kojeg je kroz globalnu finansijsku krizu provukla bez ogrebotine, sprečivši urušavanje evra, pridobijajući pobornike posvuda u inostranstvu. Međutim, njena odluka da prihvati poplavni talas izbeglica iz Sirije i drugih nemirnih delova sveta koštala ju je podrške njenih Nemaca kod kuće. Sledeći kancelar Nemačke – bez obzira da li će to biti Merkelova ili neko drugi – suočiće se sa modelom rasta koji je dovodio do previše nejednakosti, previše ljudi koji se osećaju napuštenim i naizgled bezgranične imigracije. Populistička stranka Alternativa za Nemačku (AfD) osvojila je 12,6 odsto glasova u septembru, dovoljno da bi postala prva žestoko desničarska stranka koja je ušla u Bundestag od pedesetih godina prošlog veka. Primarno pitanje sa kojim se suočava sledeći nemački lider će biti: kako ograničiti rast AfD-a?\nMerkelin opadajući uticaj je “vrlo loša vest za Evropsku uniju”, bio je mračan u svojoj uvodnoj reči urednik francuskog Le Monda, osvrnuvši se na kolaps pregovora u Berlinu. Francuski dnevnik je ove godine ukazao na širi i plahoviti narativ koji izbija iz evropskog savremenog populizma. Nada da bi se nemački politički centar mogao održati uzvinula se nakon što je Emanuel Makron pobedio na francuskim predsedničkim izborima, s porukom koja je liberalna i koja se ne stidi svog pro-evropskog sentimenta – ova nada je, međutim, sada „na čekanju“ donosi Le Mond.\nMakron je pre francuskih izbora računao na podršku Merkelove sa ciljem da obezbedi sveobuhvatne promene u Evropskoj uniji, predlažući dalju saradnju u oblasti odbrane, poreske politike, imigracije i, što je možda ključno – zajedničkog budžeta za 19 evrozonskih zemalja. To izgleda daleko teže jer kompromisi koje traži od Merkelove imali bi preveliku političku cenu za bilo kog kancelara, pa tako i za nju. Osim Merkelove, “niko ovde nema razumevanja ili poverenja u narodu kako bi Nemačkoj omogućio da izvrši koncesije”, kaže Jan Tehau (Jan Techau), direktor Foruma Richard C. Holbrooke pri Američkoj akademiji u Berlinu. Jedna primedba Slobodne demokratske stranke u ponoć 19. novembra, kada je ova šartija istupila iz pregovora, bila je da želi promenu EU pravila kako bi države članice mogle da izađu iz evra, a da ne napuste širi blok – što je podrazumevalo političko neučestvovanje Merkelove.\nOna je, takođe, bila centralna figura u usklađivanju EU odnosa sa Putinovom Rusijom. Ruski predsednik koji je odrastao u komunističkoj istočnoj Nemačkoj, i ona, koja je preuzela vođstvo u uveravanju Austrije, Grčke, Italije i drugih članova EU da protiv svoje volje nametnu ekonomske sankcije Rusiji u 2014. godini, sa ciljem kažnjavanja Kremlja zbog destabilizacije Ukrajine. Sankcije su koštale obe strane, a Merkelova ih je dosledno podržavala na svakih šest meseci, u trenutku kada bi se one obnavljale. Njen poraz na izborima stvorio bi za Putina”okruženje bogato ciljevima”, u slučaju da se sankcije podigle bez prethodnog povlačenja njegovih trupa i naoružanje iz istočne Ukrajine, kaže Frederik Kempe, predsednik vašingtonskog think-tanka Atlantsko veće (Atlantic Council). “Posle Merkelove, imaćemo Nemačku koja je nešto više okrenuta sebi”, kaže on. “Makron je odvažno nastupio čim je počeo, ali nemojmo da se zavaravamo: kada je reč o ekonomiji i geopolitičkim pitanjima, niko u Evropi ne može da nadomesti ulogu koju ima Nemačka”.\nMerkelova je delom zaslužila ono što su joj kritičari spočitavali, a postoji i drugi način da se baci pogled na dolazak kraja njenog doba. Njeno doba je bilo “vođstvo bez vizije”, kaže Josef Janning, koji rukovodi kancelarijom Evropskog saveta za međunarodne odnose u Berlinu. I pored sve snage i energije koju je imala pri upravljanju krizama, retko kad se vodila principima, ne trudeći se da oblikuje budućnost. Čak i odluka Merkelove da prihvati, a ne da se bori protiv iznenadne poplave izbeglica bila je plod taktičkog proračuna – uostalom, malo je toga bilo što je realno mogla učiniti da bi ih zaustavila, dok su Nemci na prvi pogled odgovorili s entuzijazmom, bez pravljenja moralnih dilema ili strateških planova, kaže Janing.\nNa međunarodnim samitima, Nemačka je postizala više od onog što bi bilo očekivano spram njene važnosti zbog toga što je Merkelova doživljavana kao uzor stabilnosti i autoriteta. Ali ona nikada nije bila privržena odgovarajućim resursima neophodnim da preuzme vodeću ulogu u preoblikovanju sveta, delom zato što je znala da Nemci ne žele tu ulogu, kaže Džening. Ukoliko ona ode, malo je verovatno da će neko moći da nastavi tamo gde je ona stala. Politički ustupci koji bi bili neophodni da bi se održao red zasnovan na pravilima, koji je Angela Merkel promovisala, ne može se napraviti ukoliko su društva fragmentisana – kao što jesu – i ako njihovi lideri stalno moraju da se ulaguju svojoj izbornoj bazi.\nPosle septembarskih izbora, u kojima su obe tradicionalno dominantne, centrističke stranke izgubile udeo od manjih partija sa ruba, ta fragmentisanost je postala i karakteristika Nemačke. “Ako Merkel više ne bude tu postaće jasnije da zapravo živimo u svetu bez lidera”, kaže Janning. A niko – ni novi nemački lider, ni Makron, niti bilo ko drugi – ne bi mogao da to promeni.\nMarc Champion, Bloomberg\nLeave a comment Posted in Media, Society, Sveže iz Mreže Tagged AfD), Alternativa za Nemačku, Angela Merkel, Asian Infrastructure Investment Bank, atlantsko, Austrija, autoritet, Berlin, blok, brod, budućnost, Bundestag, cena, desničarska, dilema, dnevnik, Donald Tramp, Drugi svetski rat, ekonomija, Emanuel Makron, EU, evro, Evropa, evropska, Evropska unija, evropska valuta, figura, finansijska kriza, fragmentacija, fragmentisanost, francuski, frustrirajući, geopolitički, gorući, Grčka, hrišćaski demokrata, imigracija, institucija, istorijska, Italija, izbeglica, izbori, kancelarija, kancelarka, koalicioni, kompromisi, koncesija, Kremlj, kriza, Le Mond, lider, majčinsku, Makron, mandat, Martin Šulc, Merkel, Merkelova, model, moralna dilema, moralni, nada, narativ, nejednakost, Nemac, Nemačka, nemačka kancelarka, nemački, neučestvovanje, odluka, okruženje, okupljanja, parlament, partija, plahoviti, plod, pobornik, poplave, populistička, poraz, primedba, pro-evropsko, proračun, Putin, rast, Richard C. Holbrooke, Rusija, samit, sankcije, sastanak, savet, sentiment, sila, slagalica, slogan, stabilnost, stranka, Svetska Banka, taktičko, talas, think-tank, Ukrajina, ustupci, valuta, verzija, veće, vlasti, vođstvo, čekanje


Stigao odgovor Ronaldu iz Madrida: "Nemaš pet, nego tri Lige šampiona!" - Sportske.net\nJoš uvek se priča o jučerašnjoj utakmici u Španiji.\nZbog sinoćnjeg poraza "Stara dama" izgubila novčanik!Juve napravio prve korake, ali mladu zvezdu bi i giganti iz Londona i Madrida!Tri velikana stala u red za potpis sina legendarnog francuskog fudbalera!Ovo su četiri pesme zbog kojih je Ronaldo izgubio glavu sinoć na "Vandi Metropolitano"!Ovo su četiri pesme zbog kojih je Ronaldo izgubio glavu sinoć na "Vandi Metropolitano"!\nZavršene su prve utakmice osmine finala Lige Šampiona, revanši kreću već za dve nedelje kada će se i saznati učesnici četvrtfinala.\nUtakmice su se manje-više završile očekivano, ali meč koji je izazvao najviše pažnje povodom rezultata a zatim i dešavanja nakon same utakmice jeste onaj sinoćnji u Madridu.\n"Bjankoneri" su razočarali, nisu uspeli da pruže značajniji otpor Atletiku koji je dobio meč sa 2:0 i već jednom nogom zagazio u sledeću fazu,\nNajglasniji posle utakmice jeste bio Portugalac i lider Juventusa, Kristijano Ronaldo koji je besno odbrusio "Jorgandžijama" da on sam ima pet Lige šampiona za razliku od njih koji nemaju nijednu do sada.\nKomentar na ovo je dao i predsednik kluba iz Madrida - Enrike Cerezo.\n"Malo pojašnjenje samo za Ronalda, on nema pet Liga šampiona već samo tri. Ove dve protiv Atletika se i ne računaju pošto ih nije on osvojio. A ko ih je osvojio kazaću nekom drugom prilikom", završio je svoju izjavu za Radio CRC predsednik "Jorgandžija" verovatno aludirajući na sudijsku pomoć.\nNa šta je mislio može samo da se nagađa, jedno je sigurno i Torinu će prštati za tri nedelje.


Dopuna godišnjih i mesečnih „bus plus” kartica za januar – Studio B\nDopuna godišnjih i mesečnih „bus plus” kartica za januar\nDopuna godišnjih i mesečnih „bus plus” kartica za januar Beoinfo\nObjavljeno: 25.12.2017. 12:57 Izmenjeno: 25.12.2017. 12:57\nDopuna godišnjih elektronskih „bus plus” kartica za 2018. godinu po ceni od 407 dinara za korisnike koji imaju preko 65 godina počinje danas, 25. decembra, kao i januarskih dopuna za ostale vlasnike personalizovanih kartica, saopštavaju iz Bus plus sistema.\nOni podsećaju da korisnici godišnjih personalizovanih „bus plus” kartica, kojima je isteklo važenje 30. juna 2017. godine, treba da izvade nove kartice. Izdavanje i produžavanje važenja personalizovanih kartica vrši se na nekom od 13 prodajnih mesta.\nKorisnici javnog prevoza svoje kartice mogu da dopune na više od 2.000 prodajnih mesta ili platnim karticama preko interneta na sajtu www.busplus.rs. Za dodatna pitanja, građanima je na raspolaganju Korisnički servis Bus plusa putem broja telefona 011/ 7155-155, radnim danima od 8 do 17 časova.


RTCG - Radio Televizija Crne Gore - Nacionalni javni servis :: Dijaspora :: CP: Devet godina čekaju da crnogorski bude službeni\nPROBLEMI U VRBASU 03. 05. 2019. 09:31 >> 09:30 17\nPROBLEMI U VRBASU\nOdnos prema crnogorskoj zajednici i crnogorskom jeziku je u suprotnosti načelima Evropske povelje o regionalnim ili manjinskim jezicima koju je Srbija ratifikovala 2005. godine, poručuju iz Crnogorske partije.\nCrnogorska partija priprema okrugli sto o neusklađenosti realnog stanja u kojem se nalazi crnogorska zajednica u Srbiji u odnosu na obaveze preuzete prema EU za poglavlje 23 u dijelu o nacionalnim manjinama.\n“Okrugli sto je doprinos Analizi slučaja čiji rezultat će nakon iscrpne i stručne analize biti izvještaj za 2019. godinu o položaju Crnogoraca u Srbiji dostavljen svim relevantnim domaćim i međunarodnim institucijama”, saopšteno je iz CP.\nIz CP poručuju da situacija sa crnogorskim jezikom u Vrbasu najbolje oslikava stanje u kojem se nalazi crnogorska zajednica u Srbiji.\n“ Dosljednom primjenom zakona na teritoriji 42 opštine u Srbiji u službenoj upotrebi je ukupno 11 manjinskih jezika. U opštinama Mali Iđoš i Vrbas, ispunjeni su zakonski uslovi da crnogorski jezik bude uveden u službenu upotrebu. U Malom Iđošu je uveden 2010. godine, dok opština Vrbas i pored imperativne zakonske norme, više desetina zahtjeva i jasne preporuke ombudsmana, devet godina odbija da to uradi”, poručuju iz CP.\nKažu i da osim problema koji imaju Crnogorci sa uvođenjem svog jezika u opštini Vrbas ni jednoj drugoj nacionalnoj zajednici to pravo nije uskraćeno na teritoriji bilo koje lokalne samouprave u Srbiji gdje su propisani zakonski uslovi ispunjeni.


ŽeljoTV: 80. epizoda – FK Željezničar\nŽeljoTV: 80. epizoda\nFudbaleri našeg šampiona su već na zasluženom odmoru, s obzirom da je u toku pauza uoči početka evropskih nastupa i nove sezone u Premijer ligi i Kupu BiH. Došlo je vrijeme za 80. emisiju Željo TV-a, nakon koje slijedi i pauza u emitovanju ovog serijala do perioda uoči prve utakmice kvalifikacija za Ligu prvaka.\nPosljednju emisiju smo rezervisali za posljednji dio razgovora sa Amarom Osimom, menadžerom FK Željezničar. Osim ovaj put govori o nezadovoljstvu uslijed minimalne finansijske pomoći koju je klub imao od navijača, posjeti na Grbavici u protekloj sezoni, te o trudu dijela sportske javnosti da uspjehe Željezničara pripišu nekim nesportskim stvarima.\nPauza neće dugo trajati, s obzirom da je prozivka fudbalerima zakazana već za 13. juni. Nakon toga slijede novi ispiti našeg Želje, postavljanje novih standarda i ostvarivanje novih uspjeha, a za njihovo ostvarivanje je potreban zajednički angažman svih nas kojima je Željo u srcu.


Braća Grci priznaju i kinesku i rusku vakcinu, na more možemo već polovinom aprila | Luftika\nGrađani Srbije će ove godine moći na letovanje u Grčkoj uz potvrdu da su vakcinisani bilo kojom vakcinom, uz negativan PCR test ili brzi test, a grčke granice će za naše turiste biti otvorene najverovatnije već sredinom aprila, iako sezona zvanično počinje 14. maja.\nMinistri truzma Srbije i Grčke, Tatjana Matić i Haris Teoharis, potpisali su Memorandum o sertifikaciji vakcinacije.\nGrčki ministar je rekao da će njegova zemlja prihvatiti sve vakcine, uključujući i kinesku i rusku, iako one još nisu prihvaćene na nivou Evropske unije.\nNakon sastanka saopšteno je da će građani Srbije u Grčku moći već sredinom aprila, odnosno da tada očekuju otvaranje granica.\n– Da bi se turistička industrija normanizovala potpisali smo zajednički “Izjavu” koja je pečat naših dveju zemalja. Moramo da obezbedimo sve uslove za putovanje. Srbija je zabeležila bolji napredak imunizacije od naše zemlje, a nadam se da će tako biti i kod nas – priznao je Teoharis.\nDirektor asocijacije JUTA, Aleksandar Seničić rekao je prethodno da je jedan od prioriteta da se ulazak omogući svima koji su se vakcinisali, bez obzira na poreklo cepiva, ali i onima koji se nisu vakcinisali, piše Blic.\n– Veoma je značajno da građani koji se nisu vakcinisali imaju izbor i da Grčka priznaje PCR ili antigenski, ali i test na antitela, što bi ljudima omogućilo da na jeftiniji način putuju – objašnjava Seničić.\noznakekoronavirus putovanja kovid pasosi letovanje grcka vakcinacija putovanja


Ragbi spektakl u Budvi: Zvezda i Partizan na Lugovima za titulu balkanskog šampiona! - nadlanu\nRagbi spektakl u Budvi: Zvezda i Partizan na Lugovima za titulu balkanskog šampiona!\nFinale Balkanske lige između beogradskih klubova Partizana i Crvene Zvezde odigraće se na stadionu Lugovi u Budvi u subotu 5. marta od 15:00!\nOrganizator događaja je Opština Budva u saradnji sa Crnogorskom ragbi ligom i Ragbi liga savezom Srbije.\nUPC izmješta nepokradenu količinu cigareta iz skladišta mojkovačke firme u Slobodnoj carinskoj zoni


Kijev spreman da potpiše ugovor o gasu s Moskvom bez uslovljavanja - Sputnjik Srbija\n18:22 20.12.2019 (osveženo 18:50 20.12.2019) Preuzmite kraći link\n„Nijedan ugovor od onih koje smo predložili i koje smo razmatrali na pregovorima neće zavisiti od gašenja duga ’Gasproma‘ pred ’Naftogasom‘ Ukrajine“, rekao je on za radio-stanicu „Novo vreme“.\nPrema njegovim rečima, Kijev je spreman da potpiše sporazum „bez rešavanja starih problema“.\nDirektor „Naftogasa“ je naveo da je ukrajinska strana predložila nekoliko varijanti ugovora.\nOn je dodao da je potpisivanje sporazuma o tranzitu gasa kroz Ukrajinu malo verovatno zbog rokova, zbog čega se sada na pregovorima razmatra hibridna varijanta koju je predložio Kijev.\nKoboljev je naveo da je za potpisivanje ugovora o tranzitu gasa potrebno mesec dana.


INSAJDER TELEVIZIJA startuje sutra u 18h: “Samo nas gledajte!” – Gerila\nGerila > Uncategorized > INSAJDER TELEVIZIJA startuje sutra u 18h: “Samo nas gledajte!”\nobjavljeno na Dec. 16, 2021 u 4:08 pm\nPočetak emitovanja programa Insajder televizije najznačajniji je događaj kojim čuveni tim istraživačkih novinara, predvođen Brankicom Stanković, obeležava sedamnaest godina rada. Simbolično program Insajder TV startuje 17. decembra u 18 časova, a priliku da ga vide imaće pretplatnici oba najveća kablovska distributera.\n„Ispunili smo cilj koji smo sebi postavili još odlaskom sa TV B92 2016.godine, da ćemo imati Insajder TV. Tada smo gledaocima obećali i da ćemo odbraniti naš stav da Insajder TV bude dostupna svim građanima Srbije.“ – kaže Brankica Stanković, vlasnica i glavna i odgovorna urednica Insajder televizije.\nOčekivano, okosnicu programa Insajder TV činiće aktuelno informativni i dokumentarni program, ali to neće biti klasičan news kanal, već će gledaocima pružati „više od vesti“ – sadržaje zasnovane na činjenicama, istraživačke i analitičke emisije i priče o stvarnom životu.\nNa samom početku, u petak u 18 časova, gledaoci će imati prilike da vide glavnu aktuelno-informativnu emisiju „Marker“ koja se emituje radnim danima od 18 časova. Sledi specijalna emisija „Samo nas gledajte“ koja će predstaviti tim ljudi i emisije koje će startovati od samog početka emitovanja.\nUređivačka politika Insajdera koja je ista već punih 17 godina – odgovorno, a ne navijačko novinarstvo – se ne menja, a iza nje, uz Brankicu Stanković, stoji i stari Insajderov tim – Irena Stević, Senka Vlatkovic, Jelena Janković, Mina Milanović, Ivana Stojanović…\nPrve večeri na programu je i emisija „Slučaj“ koja na ekrane vraća i Jelenu Zorić. Među brojnim poznatim imenima Insajder televizije nalaze se i Branko Veselinović, Tamara Pupovac, Jugoslav Ćosić koji će raditi „Intervju“, Suzana Trninić „Insajder debatu“, Jovana Gligorijević – emisiju „Tabu“ i Igor Karanov zadužen za „Priču o priči“. Istinite priče iz Urgentnog centra ponedeljkom će donositi „San urgentne noći“ Jovane Uhrin, posle čega slede „Male velike priče“, čiji je urednik Sandra Mandic, a koje su posvećene doprinosu borbi građana sa slabostima sistema.\nČuveni Insajder serijal priprema se već za januar, a do tada će gledaoci imati prilike da gledaju „Insajder dokument“ koji donosi različite teme koje priprema ekipa istraživačkih novinara. Uz to, Insajder TV postaje i mesto na kome ćete se družiti sa „Markom Žvakom“ i čuvenim dvojcem Dušanom Čavićem i Dušanom Šaponjom.\nSent from Viber https://t.co/b0MjWnbneU pic.twitter.com/lTtVhCv4jR\n— Jugoslav Ćosić (@JugoslavCosic) December 15, 2021\nNamera Insajder televizije je da donese znanja i saznanja, pa će progam obilovati i najboljim dokumentarnim programima domaćih, regionalnih i svetskih produkcija i televizija. Samo u prva dva meseca biće emitovano više od 30 sati BBC-ijevih dokumentaraca, ali će publika imati prilike da upozna i produkcije iz celog sveta.


Saznajemo: Ko ima pravo na podsticaje u proizvodnji jakih alkoholnih pića | Agromedia\nPočetna » Vesti » Saznajemo: Ko ima pravo na podsticaje u proizvodnji jakih alkoholnih pića\nMinistarstvo poljoprivrede objavilo je novi Pravilnik o podsticajima za investicije u preradu i marketing poljoprivrednih i prehrambenih proizvoda u sektoru proizvodnje jakih alkoholnih pića. Evo ko ima pravo na podsticaje i pod kojim uslovima.\nNovim pravilnikom bliže se propisuju vrste podsticaja, uslovi, način ostvarivanja prava na podsticaje, obrazac zahteva za ostvarivanje prava na podsticaje, kao i maksimalni iznosi podsticaja po korisniku i po vrsti pojedine mere.\nPredmet podsticaja su prihvatljive investicije i troškovi u izgradnju objekata, i/ili kupovinu nove opreme, uređaja i mašina u funkciji proizvodnje jakih alkoholnih pića, kao i opšti troškovi koji podrazumevaju izdatak za pripremu projekta i izradu tehničke dokumentacije za izgradnju objekta.\nEvo kako izgleda posao sodadžije\nzadužbina registrovana u skladu sa zakonom kojim se uređuju zadužbine i fondacije,\nPravo na podsticaje može se ostvariti za prihvatljive investicije i troškove, koji su u potpunosti realizovani u periodu od 15. novembra prethodne godine u odnosu na godinu u kojoj se podnosi zahtev za ostvarivanje prava na podsticaje.\nZa opšte troškove pravo na podsticaje može se ostvariti ako su troškovi realizovani i u periodu od 1. januara 2018. godine, a do dana podnošenja zahteva za ostvarivanje prava na podsticaje.\nPostupak se pokreće podnošenjem zahteva za ostvarivanje prava na podsticaj u skladu sa Javnim pozivom, koji raspisuje Ministarstvo poljoprivrede, šumarstva i vodoprivrede – Uprava za agrarna plaćanja za svaku kalendarsku godinu.\nTekst Javnog poziva objavljuje se na zvaničnoj internet stranici ministarstva nadležnog za poslove poljoprivrede, odnosno na zvaničnoj internet stranici Uprave. Podnosilac podnosi samo jedan zahtev za ostvarivanje prava na podsticaje u kalendarskoj godini, za jednu ili više investicija.\nCeo novi pravilnik možete pročitati ovde.\nbespovratna sredstva jaka alkoholna pića Podsticaji prerađivačka industrija proizvdonja rakije rakija subvencija subvencije


Za NATO misiju vojnici Crne Gore obučavaće se šest mjeseci | Banja Luka 24 sata\nHome Vijesti Za NATO misiju vojnici Crne Gore obučavaće se šest mjeseci\nZa NATO misiju vojnici Crne Gore obučavaće se šest mjeseci\nPODGORICA – Crnogorski vojnici moraće da prođu šestomjesečnu obuku NATO-a da bi postali deo NATO snaga za brzo reagovanje, rečeno je u Alijansi.\nKako prenosi podgorička Pobjeda, u tu svrhu obučavaće se 30 pripadnika Vojske Crne Gore kako bi ispunili stroge standarde i usvoje postupke potrebne za odbrambene i ekspedicijske operacije, prenosi portal CdM.\nNATO snage za brzo reagovanje su jedinice visoke spremnosti koje sačinjavaju kopnena, vazdušna, pomorska i jedinice specijalnih operacija koje Alijansa može brzo rasporediti, kad god je potrebno.\nNRF je pokrenut 2002. godine i sastoji se od visoko sposobnih multinacionalnih snaga koje su u kratkom roku sposobne da reaguju na bezbjednosne izazove, od upravljanja krizama do kolektivne odbrane.\nNRF snage su pod komandom vrhovnog komandanta Savezničkih snaga za Evropu. Odluku o raspoređivanju, odnosno angažovanju NRF snaga donosi NAC konsenzusom članica Savjeta, a operativno komandovanje NRF-a se rotira između savezničkih komandi združenih snaga u Brunsumu (Holandija) i Napulju (Italija).


Moskva: SAD koriste Siriju za nastavak politike obuzdavanja Rusije - Sputnjik Srbija\n09:56 24.01.2018 Preuzmite kraći link\nZamenik ministra spoljnih poslova Rusije Sergej Rjabkov naglasio je da Moskva insistira na punoj, intenzivnoj istrazi o hemijskim napadima i to ne samo o onima u Siriji.\nIzjave Vašingtona o hemijskom napadu u Istočnoj Guti Moskva smatra dalekosežnim i nada se da će se američki partneri smiriti, izjavio je Rjabkov.\nKomentarišući reči američkog državnog sekretara Reksa Tilersona o mogućem učešću Moskve u poslednjem hemijskom napadu u Istočnoj Guti, on je rekao da neosnovane američke izjave o najnovijim hemijskim napadima predstavljaju provokaciju pred početak Kongresa nacionalnog dijaloga Sirije.\n„Sve ovo u celini i pojedinačno za nas je apsolutno neprihvatljivo. Na takvoj osnovi ne možemo da radimo sa Sjedinjenim Američkim Državama“, istakao je Rjabkov.\n„Pozivamo Amerikance da odustanu od svojih težnji za nametanjem sopstvene volje nama i članovima međunarodne zajednice, ni ne zalazeći u suštinu naših predloga i ideja“, dodao je zamenik ruskog ministra.\nPrema njegovim rečima, te izjave, kao i odbijanje SAD da sarađuju sa Rusijom na uspostavljanju mehanizma za istragu o hemijskim incidentima u Siriji, predstavljaju nastavak obimnije politike „obuzdavanja“ koju Vašington sprovodi prema Rusiji.\nRusija sazvala SB UN zbog hemijskog napada u Siriji\nRjabkov smatra da su ti pokušaji osuđeni na neuspeh.\n„Juče je bilo nekoliko dalekosežnih izjava visokih američkih zvaničnika na istu temu. Sve one se mogu objasniti jednom mišlju koja u slobodnom prevodu može da znači: ’Nas, Sjedinjene Američke Države, ne interesuje šta o tome smatra Rusija. Samo mi smo u pravu, verovatno ne može da postoji drugi pogled na ono što se dešava u Siriji, kao i uopšte u svetu, a oni koji misle da mogu da izražavaju alternativne tačke gledišta, zaslužuju osudu i pozivanje na odgovornost za saučesništvo u delima koja su se, kako smo ubeđeni, desila‘“, istakao je Rjabkov.\nOn je dodao da izjave SAD da Rusija, navodno, odbija istragu o hemijskim napadima predstavljaju „brbljanje“, jer upravo Moskva insistira na multilateralnoj istrazi o svim hemijskim incidentima.\n„Skrećem pažnju na činjenicu da svi ti prazni argumenti, brbljanje američkih zvaničnika na temu odbijanja Rusije da se istraži upotreba hemijskog oružja u Siriji, ne samo da nemaju nikakve veze sa stvarnošću, već su, zapravo, najgrublja kleveta“, naglasio je Rjabkov.\n„Dovoljno je pročitati nacrt rezolucije Saveta bezbednosti UN koji je juče predstavio naš ambasador i uputio članovima Saveta bezbednosti kako bi se osiguralo da se upravo Rusija zalaže za potpunu i sveobuhvatnu istragu o upotrebi hemijskog oružja u Siriji i drugde. I to nezavisno od toga ko koristi takvo oružje“, rekao je zamenik ministra spoljnih poslova Rusije.\nhemijski napad, obuzdavanje, Sergej Rjabkov


Naša prva godina… - Uklonimo barijere\nAutor Uklonimo barijere 16/07/2020\nIza nas je prvih godinu dana rada informativnog portala “Uklonimo barijere”. Pre svega želimo da se zahvalimo čitaocima i svim saradnicima bez kojih bi postojanje ovog portala bilo nezamislivo. Bilo da je reč o novinarima, urednicima, IT saradnicima, projektnom timu, svako je pružio svoj maksimum i nemerljiv doprinos u razvoju sajta. Posebnu zahvalnost za svesrdnu podršku i pomoć dugujemo Ambasadi Sjedinjenih Američkih Država u Srbiji i američkom narodu. Objavili smo blizu 120 priča, svaka od tih priča nosi važnu poruku i nesumnjivo je doprinela ispunjenju prevashodnog cilja portala, a to je poboljšanje položaja osoba sa invaliditetom i bolje informisanje javnosti o problemima sa kojima se susreću osobe sa invaliditetom.\nPrvu godinu uspešnog rada smo planirali smo da obeležimo prigodnom proslavom i izložbom na kojoj bi bili predstavljeni naši najznačajniji radovi iz godine koja je za nama. Imali smo u planu da okupimo sve naše saradnike, sagovornike, ali i verne čitaoce i da se svakome ponaosob zahvalimo na divnoj saradnji i borbi za bolje društvo, ipak trenutna epidemiološka situacija prouzrokovana virusom Covid-19 nas je sprečila u toj nameri. S tim u vezi pripremili smo virtuelnu izložbu koja se nalazi nakon ovog teksta i u okviru koje možete da pogledate neke od naših najboljih priča.\nOvo je naša prva godina, zahvaljujući pre svega čitaocima i sjajnom timu saradnika sigurni smo da je pred nama još mnogo godina uspešnog rada u kojima ćemo biti još motivisaniji i fokusiraniji na borbu za bolji položaj osoba sa invaliditetom i društvo bez barijera.\nUrednički tim portala uklonimobarijere.rs\nDizajn multimedije: Miloš Milenković\nMuzika: Heroj (Miloš Kračunović-Miloš Aranđelović)\nTijana Đorđević Ilić, gradska većnica: Trudili smo se da se približimo osobama sa invaliditetom, da „uđemo u njihovu kožu“ i pomognemo što više


Korona virus: U Srbiji zaseda Krizni štab, u Bugarskoj uvode kovid propusnice, rigorozne mere u Moskvi - Ozonpress :: internet portal\nDok lekari u Srbiji upozoravaju da je epidemiološka situacija vrlo ozbiljna i da oboljevaju i deca i trudnice, u Bugarskoj će biti uvedene kovid propusnice za zatvorena mesta, a u Moskvi su uvedene stroge mere zbog velikog broja zaraženih i smrtnih slučajeva.\nU Srbiji će danas biti održana sednica Kriznog štaba, a očekuje se da ponovo bude razmatrano uvođenje kovid propusnica, za koje je predsednica Vlade Srbije Ana Brnabić ranije rekla da se traže modaliteti kako ne bi bilo zloupotreba.\nKarantin je uveen i u Letoniji, ali do sredine novembra\n„Letonija broj jedan u svetu po stopi zaraze“, rekao je letonski ministar zdravlja Daniels Pavluts.\n„U odnosu na mart prošle godine, kada sam mislila da ne može da nam se desi ništa gore, sada se desilo upravo to gore sa ovim sojem virusa koji je izuzetno opasan za pluća pre svega, koji ima veći stepen prenosivosti i za lečenje ovih bolesnika su potrebne enormne količine kiseonika“, izjavila je ona.\nAdžić Vukičević je ocenila da se iza zidova bolnice „vodi rat“.\n„Ovo je rovovska borba, ovo je borba prsa u prsa sa virusom, broj ljudi koji umire na dnevnom nivou je koliko se umiralo u ratno vreme, tako da zaista mogu da kažem da je ovo ništa drugo nego rat“, zaključila je Adžić Vukičević.\nU Moskvi, glavnom gradu Rusije, svim starijim od 60 godina koji se nisu vakcinisali i onima sa hroničnim bolestima preporučeno da do 25. februara ne izlaze iz kuća\nU Bugarskoj će biti uvedene kovid propusnice za većinu zatvorenih mesta


Nisu prvi put u štrajku - radnici "Željezare"\nPolusatnim protestom ispred Ministarstva ekonomije radnici nikšićke Željezare su upozorili Vladu da će, ukoliko im se ne ispune zahtjevi, početi sa stalnim protestima.\n"Željezara je dovela na čelo države ovu današnju sramnu vlast. Šta uradiše od nas? Ja treba da idem u penziju, moram dolaziti, po Podgorici, kod Mila Đukanovića i Branka Vujovića da tražim svoju penziju. Neka ih je stid i sramota. Sram ih bilo! Ua, Milo, sram te bilo!"\nOvako je tokom današnjeg protesta pred zgradom Ministarstva ekonomije jedan od radnika nikšićke Željezare izrazio nezadovoljstvo zbog teškoća sa kojim se suočava ova kompanija i njeni radnici. Nakon više pokušaja privatizacije i najava konačnog odzravljenja ove firme, radnici Željezare su ponovo izašli na ulice da bi primorali Vladu da natjera većinskog vlasnika, firmu "MN Speciality Steels" da radnicima isplati zaostala primanja i obezbijedi uslove za proizvodnju.\nPredsjednik Sindikata Željezare Nikšić, Janko Vučinić:\n"Duguju nam po dvije zaostale plate. Treba da nam se isplati regres, da nam se omogući da radimo, da se stvore uslovi za normalnu i neprekidnu proizvodnju i da se počne sa ugradnjom nove opreme. Tražimo od Ministarstva ekonomije da se u naredna tri dana ispune ovi naši zahtjevi. Ukoliko se to ne uradi, mi ćemo u Nikšiću početi sa protestnim šetnjama".\nPredsjednik Sindikata Željezare Janko Vučinić upozorava da radnici neće odustati.\n"Treba li da kažemo da ćemo prevrnuti Nikšić i Podgoricu i Crnu Goru i da nećemo popustiti. Ovo su do sada mirni protesti bili. Pitanje je do kada možemo biti mirni jer gladujemo!"\nPočetkom juna 2004. godine Vlada je prodala 60 posto akcija nikšiške Željezare ruskom "Midlendu", za svega hiljadu eura, tvrdeći da se radi o pouzdanom strateškom partneru sa velikim iskustvom u crnoj metalurgiji i veoma dobrom pozicijom na evropskom tržištu. Već krajem novemba iz sindikata preduzeća je saopšteno da se od dolaska "Midlenda" plate zaposlenih konstatno smanjuju, da bi samo godinu dana kasnije ruski, takozvani, strateški partner, bukvalno preko noći pobjegao iz Crne Gore.\nNakon toga, Željezaru je privatizovala firma "MN Speciality Steels", isprva englesko-australijska, a već neko vrijeme, registrovana u Holandiji. Iz Vlade sada kažu da će pokrenuti postupak za raskid ugovora sa ovom kompanijom, ukoliko sa njom uskoro ne pronađu rješenje za opstanak Željezare. Ministar ekonomije Branko Vujović, koji je izrazio želju da se sastane sa sindikalcima Željezare, pozvao je predstavnike "MN Speciality Steelsa" na hitan sastanak na kom će biti odlučeno da li će sa tom kompanijom biti nastavljeni razgovori.\n"Umjesto novih radnih mjesta i dobrih plata dobili smo izrađene mašine i tehnološke viškove", rekao je tokom današnjeg protesta generalni sekretar Unije slobodnih sindikata Srđa Keković, koji od Vlade zahtijeva da povuče konkretne poteze radi poboljšanja materijalnog stanja radnika i razvoja ukupne ekonomije.